Düşməni məhv edən əsgərlərimiz - Video - FED.az\nMüdafiə Nazirliyi Azərbaycan əsgərlərinin uğurlarını yaymaqda davam edir. FED.az-a daxil olan görüntülərdə dörd hərbçinin çıxışı yer alıb.\n“İllərdir ki, bu günü gözləyirik. Ali Baş Komandanın əmrindən sonra mən və mənim batareyam düşmənə ağır zərbələr endirib. Onların dayaq məntəqələrini, ağır texnikalarını məhv etmişik. Biz bugünkü gün Ali Baş Komandanımızla fəxr edirik. Qarabağ Azərbaycandır. Yaşasın Ali Baş Komandan! Yaşasın Azərbaycan xalqı!”,- deyə əsgər bildirib.\nGizir Cəbrayılov Rusif Yusif oğlu qeyd edib ki, düşmənin canlı qüvvəsi sıradan çıxarılıb: “Ali Baş Komandanın əmri ilə torpaqlarımızın azadlığı uğrunda gedən döyüşlərdə iştirak etdiyim üçün qürur hissi yaşayıram. Top komandiri olaraq verilən hədəfləri dəqiq atəşlə məhv edirəm. Belə ki, düşmənin canlı qüvvəsini, hərbi dayaq məntəqələrini sıradan çıxarmışıq. Bir hərbçi olaraq sonadək döyüşəcəm. Yaşasın ordumuz!”.\nMayor Həsənov Malik Hüseyn oğlu vurğulayıb ki, illərdir gözlədiyimiz torpaqlarımızın azadlığı uğrunda döyüş fəaliyyəti gərçəkləşir: “Divizyon düşmənin zirehli texnikasını, şəxsi heyətini, vacib və əhəmiyyətli hədəfləri məhv edərək sarsıdıcı zərbələr endirib. Bizdə mənəvi-psixoloji vəziyyət tam yüksək səviyyədədir. İllərdir gözlədiyimiz torpaqları azad edirik. Qarabağ Azərbaycandır!”\nMayor Hüseynov Mirzə isə söyləyib ki, mənəvi-psixoloji vəziyyətləri yüksək səviyyədədir: “Döyüş başlayan andan şəxsi heyyətimlə birgə döyüş tapşırıqları icra edirik. Bizim mənəvi-psixoloji vəziyyətimiz yüksəkdir. Qarabağ bizimdir, Qarabağ Azərbaycandır!”\n"Kapital Bank" Azərbaycan bankları arasında - Ən Yüksək Reytinqi Alıb\n09:50 14 Aprel 2021


Məşhurların pis vərdişləri » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\nMəşhurların pis vərdişləri\n04 Oktyabr 2013, 10:15 1279\nİnsanların özünəməxsus vərdişləri var, kimininki yaxşı, kimininki isə zərərli. Zərərli vərdişlərimizi tərgitmək istəsək də, bəzən bu, alınmır. Bəs görəsən daima gündəmdə olan, insanların sevərək izlədiyi şou-biznes nümayəndələrinin ən pis vərdişləri hansılardır? Şou-biznesin gündəmdə olan sənətçilərindən bu barədə soruşanda maraqlı nüanslarla üzləşdik.\nSorğuda iştirak edən sənət adamlarının əksəriyyəti pis vərdişlərinin olmadığını, hər zaman pərəstişkarlarını sevindirmək üçün öz üzərilərində işlədiklərini və statuslarına görə məsuliyyət hiss etdiklərini söylədilər. Amma aralarında cəsarətli çıxıb, ən pis vərdişlərini bizimlə bölüşənlər də tapıldı.\nƏməkdar artist Elza Seyidcahan çox hallarda kiməsə əsəbiləşdiyini, hirsi soyuduqda isə əslində əsəbiləşdiyi problemə görə təəssüfləndiyini söylədi. Onun sözlərinə görə, insan hər şeyə görə öz kefini pozmamalıdır, bu həm insanın özü, həm də onun çevrəsindəki insanlar üçün heç də yaxşı nəticə vermir: “Əsəbiləşmək insanın orqanizminə çox zərər verir. Əsəbim soyuduqdan sonra düşünürəm ki, nə edirəm, özümə edirəm. Belə ki, hər bir insan adi şeydən əsəbiləşir. Belə hallar isə məndə tez-tez baş verir. Canlı verilişlərə, tədbirlərə gecikməyi mən pis vərdiş hesab etmirəm. Çünki mənim stilistim Pərviz Mirzəyev üzərimdə çox işləyir, onun işi gec bitdiyi üçün mən də tədbirlərə gecikirəm. Digər pis vərdişim odur ki, əlimə pul düşəndə, onu aparıb evdə dar günüm üçün saxlamıram. Həmin pulu kiməsə pay verirəm, ya da ehtiyacı olan kiməsə verirəm. İnsan var ki əlinə pul düşən kimi aparıb sandığında gizləyir. Məndə o xüsusiyyət yoxdur. Mən özüm üçün cüzi pul saxlayıram, sabahımı da düşünmürəm. Hər zaman da “Allah kərimdir” deyib, işimə davam edirəm. Şükürlər olsun ki, Allah da mənə yetirir”.\n“Göyçək Fatimə” adı ilə tanınan rəqqasə Fatimə Fətəliyeva ən pis vərdişinin insanlara tez inanmağı olduğunu qeyd etdi: “İnsanlara tez inandığım üçün bu, zamanla mənə pis nəticəsini göstərir. İdeal insan olmadığı kimi, bu da mənim çatışmayan vərdişim olsun (gülür). Digər pis vərdişim odur ki, uşaq vaxtlarımdan ta bu günə kimi qaranlıqdan qorxuram. Tək otaqda qala bilmirəm. Evdə tək olanda bütün işıqları yandırıram”.\nTanınmış müğənni Nadir Qafarzadə isə hər bir insanın həyatında çatışmayan nələrinsə olduğunu və bunu normal hal kimi qarşıladığını söylədi: “Düşünürəm ki, pis vərdişi olmayan insan yoxdur. Mənim işimə pis təsir edə biləcək böyük pis vərdişim yoxdur. Sadəcə olaraq, haqsızlıqlara qarşı çox həssasam. Kiməsə sözüm oldusa, onu açıq-aşkar deyirəm. Sonra da adım qalır, qalmaqallı müğənni (gülür). Çılğınlıq mənim vərdişim sayılır. Az hallarda dediyim sözə görə peşman oluram. Hər zaman sözün düzünü deməyə çalışıram. Bu da mənim üçün problem olur. Axı sözümün ağasıyam”.\nEstrada ifaçısı Roza Zərgərli getdiyi bütün tədbirlərə, verilişlərə vaxtında çatdığını, ancaq bir neçə pis vərdişinin də olduğunu söylədi: “Gecələr gec yatıram və buna görə də səhərlər gec dururam. Pis vərdişim bununla bitmir. Həm də çox pul xərcləyirəm. Görüşlərimi nahardan sonraya salıram, demək olar ki, dəvət aldığım tədbirlərə gecikmirəm. Hər yerə vaxtında çatıram. Bu mənim həyatda olan prinsiplərimin ən vaciblərindən biridir. Nəyin bahasına olursa-olsun, hər zaman sözümün üstündə dayanmışam və sözünə sahib insanlara hörmət edirəm”.\nGənc ifaçı Yaşar Cəlilov pis vərdişinin təhlükəli olduğunu və bunu zamanla tərgitmək istədiyini söylədi: “Mənim ən pis vərdişim sürətlə maşın sürməyim və maşın sürərkən telefonla oynamağımdır. Çox çalışıram ki, bu vərdişimi tərgidim”.\nTeleaparıcı və ifaçı Kamilə Babayeva mətbuatda çıxışı zamanı öz zərərli vərdişlərindən danışarkən bunları qeyd edib: “Həyata hər zaman beş əllə bağlanmağı bacarıram. Yıxılsam da, ayağa qalxıram. Qorxulu hadisələrlə hamı qarşılaşa bilər, eləcə də mən. Əsas odur ki, həmin çətinliyi aşa biləsən. Mən bunu gözəl bacarıram. Bir pis vərdişim isə saçlarımı oynadıb, qırmağımdır. Bunu tərgitmək istərdim, amma hələ ki bacarmıram”.\nQəribədir ki, bir çox məşhurlar pis vərdişlərdən uzaq olduqlarını və hərəkətlərini hər zaman yerində etdiklərini düşünür. Nə deyək. Təki elə olsun.


Bu gənclik bizi hara aparır: Özgüvənin “dozası” da adekvat olmalıdır | İnter Press\n24 Oktyabr 2021, 15:02\nBu gənclik bizi hara aparır: Özgüvənin “dozası” da adekvat olmalıdır\nSon zamanlar cəmiyyətdə, bunun “güzgüsü” hesab etdiyimiz sosial şəbəkələrdə və mediada gənc nəsillə bağlı fərqli yanaşmaların şahidi oluruq. Əksəriyyət gənclərin aqressiv davranışlarından, özündənrazılıq və eqoistlik kimi mənfi xarakterlərindən şikayətlənir. Gənc nəslin gələcəyi təmsil etdiyini də nəzərə aldıqda, insanları düşündürən bir sual ortaya çıxır: “Bəs bu gənclik bizi hara aparacaq?”\nPsixoloq Nuriyyə Quliyeva Modern.az-a bu barədə danışarkən gənclərin son zamanlar aqressiv davranışlara daha çox yol verdiyi haqqında fikirlərlə razılaşdığını qeyd edib. Onun sözlərinə görə, bir qədər özündən razılıq, digərlərindən üstün olduğunu düşünmək, eqoistlik və bundan irəli gələn aqressiyadan söhbət gedir:\n“Bu durum əslində son illərdə cəmiyyət olaraq qarşılaşdığımız durumla əlaqədardır. İki ilə yaxındır, davam edən pandemiya şəraiti, qadağalar, məhdudiyyətlər, stress, gərginlik və bunların yol açdığı aqressiya gənclərə mənfi təsir edir. Ötən il yaşanan müharibə isə pandemiyanın stressindən çıxmamış cəmiyyətin daha bir gərginliklə üz-üzə qalmasına səbəb oldu.\nPandemiya və müharibə şəraitindən irəli gələn iqtisadi çətinliklər insanların aqressiyasını daha da artırdı. Yaşlıları biz böyüyümüz kimi qəbul edirik, əməklərini, zəhmətlərini görməzdən gələ bilmərik. Mentalitetin də aşıladığı kimi böyüklərə, yaşlılara hörmət etmək vacibdir. Amma hər kəsin səhvi olduğu kimi onların da səhvləri mümkündür. Lakin gənclər ağsaqqal və ağbirçəklərin davranışlarını, fikirlərini yanlış hesab edirlərsə, bunu mütləq etik çərçivədə bildirməlidirlər, aqressiya ilə deyil”.\nİnsanın özünə güvəninin yaxşı xüsusiyyət olduğunu vurğulayan psixoloq gənclərə xatırladıb ki, bu özgüvənin “dozası” da adekvat olmalıdır:\n“Yaşlı nəsil gənclərdən fərqli olaraq, özgüvənsiz böyüdülüb. Çox zaman onların fikri nəzərə alınmayıb, qərar vermə yalnız böyüklərə aid olub, hətta gənclərin həyatı ilə bağlı seçim haqqı belə böyüklərin nəzarətində olub. Hansı peşəni seçmək, kiminlə ailə qurmaq, harada yaşamaq kimi məsələlərdə böyüklər mütləq gənclər üzərində söz sahibi olublar. İndiki gənclər bu stereotipləri qəbul etmirlər. Çünki daha savadlı, öz hüquqlarını bilən, özgüvənli gənclik yetişib. Valideynlərin əksəriyyəti isə maarifləndiyinə görə gənclərin müstəqil qərar verməsinə mane olmurlar. Müəyyən ailələrdə saxlanan qaydalar da əvvəlki qədər sərt, qəti deyil. Hesab edirəm ki, bu situasiyadan irəli gələrək daha öz güvənli gənclik yetişir. Bu, yaxşı haldır. Amma əvvəldə də vurğuladığım kimi gənclik bu inkişafa arxayın olaraq, aqressiyaya əl atmamalıdır. Fikirlərini uyğun müzakirə şəklində, etik çərçivədə, böyüklərə hörməti qorumaqla diqqətə çatdırmalıdırlar”.\n“Sumqayıt kimi böyük şəhərdə sırf gənclərlə işləyən biri kimi deyə bilərəm ki, təkcə burada savadlı, tərbiyəli, müasir, adət-ənənələrimizi qoruyan çox qrup var. Lakin şübhəsiz, böyük şəhərlərdə həm də yanlış əhatəsi olan gənclər də mövcuddur. Mən onları həssas qrup adlandırıram. Onlar həm dini, həm siyasi, həm də əxlaqi baxımdan müxtəlif oyunların qurbanı ola bilərlər. Düşünürəm ki, gəncləri tənqid etmək, proseslərdən kənar saxlamaq çıxış yolu deyil. Bəli, bizim işlədiyimiz gənclər arasında da həssas qrup nümayəndələri var. Lakin biz onları etdikləri səhvə görə mərkəzdən uzaqlaşdırmaq, tənqid etmək, qüruruna toxunacaq ifadələr demək əvəzinə ayrılıqda maarifləndirici söhbətlər etməyə, dostcasına daha doğrunu təlqin etməyə çalışırıq. Və zamanla həmin gənclərin həqiqətən dəyişib, hətta digərlərinə nümunə olduğunu görürük. Əvvəllər çoxunun “tərbiyəsiz” adlandırdığı gənc belə indi artıq nümunəvi bir şəxsə çevrilib. Bu işdə mərkəz olaraq bizim rolumuz, həm də şəhərdə fəaliyyət göstərən digər müəssisə və təşkilatların rolu böyükdür”.\n“Uzun müddət mədəni obyektlərin, teatr və kino zallarının, əyləncə və idman mərkəzlərinin bağlı olması, həmçinin müharibə kimi faktorların təsiri, neqativ halların çox olması ümumi cəmiyyətdə aqressivlik yaratdı.\nVətən Müharibəsi dövründə gənclik özləri haqqında səslənən bütün neqativ fikirlərin üstündən xətt çəkdi. Bu gün ölkədə aparılan gənclər siyasəti nəticəsində vətənpərvər, savadlı, milli adət-ənənələrimizə sadiq müasir gənclik yetişir. Düşünürəm ki, gəncliyin son illərdə müşahidə olunan aqressivliyi müvəqqəti haldır. Psixoloji təsirlər, gərginlik yaratmış amillər aradan qalxdıqca, bütün cəmiyyətdə olduğu kimi, gəncliyin həyatında və davranışlarında da müsbət dəyişiklik görəcəyik”.


Azər Həsrət: - Ermənilər üçün statistika istehsal edənlər…\nAzər Həsrət: Ermənilər üçün statistika istehsal edənlər…\nBelə bir durum var ki, əgər rəqiblərin, bədxahların sənin haqqında heç nə danışmır, heç nə yazmırsa, deməli bitmisən.\nBəli, istər düşmən, istər bədxah, istərsə də rəqiblərin səninlə bağlı müzakirə açır, öz əxlaq(sızlıq)larını ortaya qoyursa, doğru yoldasan.\nBuna builki mətbuat bayramı ərəfəsində Prezident İlham Əliyev tərəfindən “Əməkdar Jurnalist” fəxri adına layiq görüldükdən sonra bir daha və qəti əmin oldum.\nYazdılar, təhqir etdilər, normal tənqid edənlər də oldu. Amma bütün bunların fövqündə bir gerçəyi də aşkar etmiş oldum. Məni təhqir edənlər sadəcə öz içimizdən olanlar deyildi, bir qrup erməni də onlarla səs-səsə verdi, dəridən-qabıqdan çıxdı. Maraqlı tandem idi….\nÖtən yazılarımın birində də qeyd etmişdim ki, bu təhqir kampaniyasının önündə, nə qədər təəssüfləndirici olsa da, bir vaxtlar mənim də işlədiyim “Azadlıq” qəzeti gedir.\nGetsin, zatən sürünmək üçün yarananlar uça bilməzlər. Bunlar da sürünsünlər.\nBütün bunlar öz yerində, sözüm bunda deyil.\nArtıq neçə həftədir ki, bu məsələni yazıb-yazmamaq haqqında götür-qoy edirəm. Sonunda qərara gəldim ki, yazım. Yazım ki, ictimaiyyət daha bir həqiqətdən bir daha xəbərdar olsun.\nYuxarıda qeyd etdiyim kimi, “Azadlıq” qəzetinin başbilənləri məhz 22 İyul – Milli Mətbuat Günündə mənə öz ağıllarınca badalaq vurmaq üçün bir videomontaj yayınlamışdı. Ki, baxın, Azər Həsrət dünən bu “rejimi” yıxıb-sürüyürdü, bu günsə “tərifləyir”.\nÇoxu saxta profillərdən olmaqla yüzlərlə şərh (əslində, təhqir) yazıldı bu videonun altında. Eyni qaydada yüzlərlə bəyəni və paylaşım gəldi. Hətta o həddə ki, ermənilər əməlli-başlı bayram etdilər. Elə bu yazımın yazılmasına səbəb də ermənilərin “Azadlıq” qəzetinin tərbiyəsizliyindən vəcdə gələrək toy-bayram etməsidir.\nTvitterdə mənim hər hərəkətimi zərrəbinlə yoxlayan bir neçə erməni var. Onlar haqqında adətən yazmıram. Əməllərinə də baş qoşmuram. Düşməndir, zatən belə davranması təbiidir. Heç yazdıqlarına da reaksiya vermirəm. Amma fərqinə varıram ki, onlarla “Azadlıq” qəzeti bir-birilərinə pas ötürməkdən də qalmırlar.\nSözümün canı var.\n“Azadlıq” qəzeti məlum təhqir kampaniyasını başladandan bir neçə gün sonra, məhz mənim doğum günümdə, məlum ermənilərin öndə gələni bir paylaşım etdi. “Azadlıq” qəzetinin düşmən üçün xüsusi canfəşanlıqla istehsal etdiyi statistikanı paylaşdı erməni.\nYazırdı ki, “Azər Həsrət, 1186 nəfər bunu “bəyənir”. 1245 paylaşım var. 32 min baxış olub. Elə bilirəm, adamlar öncəki “səni” daha çox bəyənib…”\nErməninin həvəslə paylaşdığı bu statistika “Azadlıq” qəzetinin istehsalıdır. Facebook-da yayınlanmış videodan söhbət gedir. Ermənini sevindirən rəqəmlər sonrakı günlərdə bir qədər də artıb.\nBir erməninin mənə qarşı olması, əleyhimə olan hər cümləni əldə bayraq etməsi normaldır. Zatən düşməndir.\nBəs “Azadlıq”ın əməlini hara yozaq? Necə olur ki, bir zamanlar Azərbaycan milli azadlıq hərəkatının tribunası olmuş, milyonların sevə-sevə oxuduğu, güvəndiyi bu qəzet indi düşmən ermənilərin sevimlisinə çevrilib?\nYaxud da əsas hədəfi bu “rejim” olan Əli Kərimlinin divar kağızı niyə işini-gücünü atıb Azər Həsrətə zaman xərcləyir?\nOlmaya, əsas hədəfdən birdəfəlik əllərini üzüblər? Bəlkə İlham Əliyev hakimiyyətinin yenilməz olduğunu yüzdə yüz dərk etdiklərindən o hakimiyyətə heç bir rəsmi bağlılığı olmayan Azər Həsrəti hədəf almaqla siyasi mübarizəni imitasiya edirlər?\nQınamıram, mümkündür ki, mənə qarşı təşkil etdikləri təhqir kampaniyasının məğzi elə budur. Bu yerdə onlar üçün şəxsini bəyənməsəm də bəzi fikirlərinin haqlı olduğunu qəbul etdiyim Adolf Hitlerdən bir sitat vermək istərdim: “Bir adam “ideya” dediyi şey uğrunda 30-40 il mübarizə aparıb hər hansı bir uğur qazanmayıbsa və rəqibini məğlub edə bilməyibsə, bu 30-40 illik nəticəsiz məşğuliyyət onun qabiliyyətsiz olduğunun açıq dəlilidir”.\nNecə də doğru deyib, deyilmi? Bu gün Əli Kərimli elə təxminən 30 ilə yaxındır ki, “rejim”lə mübarizə aparır, ortada heç bir nəticə yoxdur. Hitlerin sözü olmasın, bu adam qabiliyyətsizdir. Qabiliyyətsizliyini ört-basdır etmək üçünsə, heç dəxli olmadan Azər Həsrətə qarşı söyüş kampaniyası təşkil edir. Və bu kampaniyada tərəfdaşları da saxta Facebook hesabları və ermənilərdir…\nHaradan hara, Əli Kərimli?…


Advermə (neyminq) xüsusi məsuliyyət tələb edən ciddi və mürəkkəb yaradıcılıq prosesidir. Axı hər şey addan başlayır.\nGECƏLƏR BOY ATAN ZƏRİV OTLARIN\nXƏFİF PIÇILTISIN EŞİTMƏK GƏRƏK...\n(Ən vacib müsahibə)\n-Teymur müəllim, özünüzü tanıdığınız kimi tanıtmaq nə zaman mümkün olmur? Yəni insanlar nə zaman inanmazlar?\n-Məncə, insanın özünü tanıdığı kimi başqalarına tanıtması mümkün deyil. Heç buna ehtiyac da yoxdur. Mənim timsalımda müəyyən həyat təcrübəsinə malik olan bir insan təcəssüm olunub. Mənim müəyyən nailiyyətlərim var. Hər kəs kimi, mənim də nöqsanlarım var. Habelə, mənim ötən illərdə yol verdiyim və heç vaxt düzəldə bilməyəcəyim səhvlərim var. Deməli, düşündüyüm sima anlamında mən hələ də olmalı olduğum yerdə deyiləm.\nBaşqa sözlə, hələ mən özümü şərhsiz tanıtdıra bilmək səviyyəsinə gəlməmişəm. Belə olsaydı, hər kəs görən kimi, hə, bu odur, deyərdi. Məni tanımırlarsa və özümü tanıtdıra bilmirəmsə, bu mənim qüsurum və bu mənim problemimdir. Ola bilsin ki, bu tanınma həddi elə gərəkli olan, real səviyyədədir. Sən özünü tam əminliklə tanımadan, bütün qüsur və üstünlüklərini tam qavramadan səni başqaları istədiyin kimi anlamayacaq və tanımayacaq.\nHamının tanıya biləcəyi və olduğu kimi qəbul edəcəyi o kəslərdir ki, onların adı gələndə görülən möhtəşəm işləri göz önündə canlanır. Belə simasından nur süzülür. İnsanların səni sən kimi qəbul etməsi və tanımaq istəməsi üçün sənin ən azı səmimi olmağın gərəkdir. Məhz sənin bu səmimiyyətin ətrafla sənin aranda ən etibarlı körpü olacaqdır. Səni tanmağa və etirafa doğru gedəcək yol ordan başlayır.\n-Özünüzü necə təqdim edirsiniz?\n-Mən... sadəcə... Teymur...Gözəl və məsuliyyətli bir addır. Amma hər kəs mənə Teymur müəllim deyə müraciət edir...Bəlkə də təmasda olduğum insanlarda nəyisə öyrətməyi öyrədə bilən bir insan təəssüratı doğururam. Buna xüsusi olaraq can atmıram. İstəyirlər, müəllim deyirlər...hətta ilk zamanlar mənə müəllim deyiləndə heç ali təhsilim belə yox idi... Mən həmişə deyirəm ki, indi yox, söhbətin və ya ünsiyyətin sonunda özüm barədə danışaram. Adətən, ünsiyyətin sonunda heç kəs məndən kim olduğumu soruşmaq belə istəmir. Çünki söbət zamanı həmsöhbətimin məni özümün təqdim etdiyim kimi deyil, özü tanımağa başladığı kimi qəbul edir. Amma müasir həyatda özünü qısa və mükəmməl xülasədə tanıda bilmək də zəruridir. Peşə fəaliyyəti üçün zəruridir. Çünki insanların səni öyrənməyə zamanları çox azdır, və ya heç yoxdur. Özünü təqdim etmək bacarığı sənin gələcək kommunikasiya uğurlarının vacib komponentidir.\nOtlar gecələr boy atır. Piçilti ilə böyüyürlər.\nGözəl fikirlər kimi!\nLəyaqətli əməllər kimi!\nFüsunkar adlar kimi!\nHər bir dildən insanın ən yaxşı tərcümanı onun işləri və əməlləridir.\nAdver.az © 2017. ALL RIGHT RESERVED


“CBC Sport” Türkiyə Superliqasını yayımlamayacaq | Dövrün Nəbzi\n18 Oktyabr, 2017 16:30:53, Oxunub: 353\nBir müddət öncə Türkiyə Super Liqasını yayımlayacağına dair müjdə verən, lakin sonradan buna əməl edə bilməyən “CBC Sport” telekanalı yaranmış vəziyyətlə bağlı rəsmi açıqlama yayıb.\nHəmin açıqlama ilə təqdim edirik:\n“Çox hörmətli tamaşaçılarımız, futbol ictimaiyyəti!\nTəəssüf hissi ilə bildirmək istəyirik ki, Türkiyə Super Liqasının oyunlarının rəsmi yayım hüququna malik “DigiTürk” şirkətinin birtərəfli istəyinə əsasən, “CBC Sport” ilə bu qurum arasında müqaviləyə xitam verilib. Belə olan halda biz heç cür vədimizə əməl edə bilmirik və Türkiyə Super Liqasının oyunları bizim kanalda yayımlanmayacaq.\n“DigiTürk”dən olan tərəfdaşlarımızın müqavilə bağlayıb, sonra isə onu birtərəfli qaydada ləğv etməsi həm bizə, həm müqavilənin bağlanmasında vasitəçi “Saran Holding” şirkəti əməkdaşlarına müəmma olaraq qalır.\nRəsmi müqavilə bağlanandan sonra efirmizdə, kanala aid bütün sosial şəbəkələrdəki səhifələrmizdə, həmçinin Azərbaycandakı jurnalist dostlarmızla bu xoş xəbəri bölüşdük. Çünki bu müqavilənin bağlanması naminə olmazın əziyyət çəkmiş, çoxlu enerji sərf etmişdik. Super Liqa oyunlarının ilk dəfə ölkə xaricində açıq yayımda olan telekanal tərəfindən göstəriləcəyi xəbəri ertəsi gün qardaş və dost Türkiyədə, onun mediasında geniş müzakirələrə səbəb oldu. Əldə etdiyimiz məlumata əsasən, ilk 24 saat ərzində “CBC Sport” telekanalını Türkiyə ərazisində izləmək üçün lazım olan peyk avadanlıqları, hətta illərlə anbarlarda yığılıb qalan texniki mallar belə, sürətlə alınıb. Amma tələb o dərəcədə böyük olub ki, hətta bütün bunlar da Türkiyədə texniki vasitələrə yaranan tələbatı tam ödəməyib.\nBu iki məqam arasında paralel aparanda belə düşünmək olar ki, məhz bu cür nüansların üzə çıxması nəticəsində “DigiTürk”də çalışan tərəfdaşlarımız müqaviləni ləğv etmək kimi radikal addım atıblar. Bir daha bildirmək istəyirik ki, bu, məsələyə bizim şəxsi baxışımızdır. Və bütün bunları, sadəcə, ehtimal edirik.\nProblemin müsbət həlli üçün əlimizdən gələni etdik, təəssüf ki, etdiklərimiz yetərli olmadı. Haqlı irad və etirazlarınızı anlayışla qarşılayır, qəbul edirik. Vədimizə əməl edə, Türkiyə Super Liqasının oyunlarını yayımalya bilmədiyimizə görə bir daha üzrxahlıq edirik”.


15:20 18.08.2019 (Yenilənib 14:51 18.08.2019)\nGünvurma zərərçəkənin baş nahiyəsi uzun müddət birbaşa intensiv günəş şüaları ilə kontaktda olduqda baş verir\nBAKI, 18 avqust — Sputnik. Bu il yay çox isti keçməsə də, vaxtaşırı mediada günvurma ilə bağlı müxtəlif məlumatlar yer alır. Bəs, bundan qorunmaq üçün nə etmək lazımdır?\nMilli Oftalmologiya Mərkəzinin əməkdaşı, tibb üzrə fəlsəfə doktoru Yazgül Abdıyeva Sputnik Azərbaycan-a açqılamasında bu haqda danışıb: "Günün çox hissəsini çimərlikdə qızmar günəş şüaları altında keçirmə, fasiləsiz günəş altında fiziki işlə məşğul olma kimi hallar insanları günvurma təhlükəsi ilə üz-üzə qoyur. Nəzərə almaq lazımdır ki, qızmar günəş şüaları ən çox yaşlılar, uşaqlar və xəstələr üçün təhlükəlidir. Şübhəsiz ki, belə hallar insan orqanizminin həddindən artıq qızması nəticəsində baş verir və ən çox da uşaqlar, kök insanlar, ürək-damar və endokrin xəstəliklərindən əziyyət çəkənlər məruz qalır. Tibb mütəxəssislərinə görə, günvurma başın birbaşa günəş şüalarının təsiri altında həddindən artıq qızması nəticəsində kəskin ağır vəziyyətin yaranmasıdır. Bu zaman beyin qan damarları genişlənir və beyinə güclü qan axını baş verir, bu da mərkəzi və periferik sinir sisteminin pozulmasına gətirib çıxarır. Günvurma - günəş şüalarının uzun müddət ərzində orqanizmə təsiri nəticəsində və əksər hallarda, başı açıq şəkildə xeyli müddət gün altında qaldıqda baş verir. Belə hallarda gün şüalarının təsiri nəticəsində beyinə qan axını artır və beynin qan dövranı pozulur".\nHəkim günvurmanın əlamətlərindən də söz açıb: "Bu əlamətlər zəiflik, qızarmış sifət, başgicəllənmə, güclü baş ağrıları, qulaqlarda küy, təngnəfəslik, nəbzin tezləşməsi, ürəkbulanma, qusma, ağır hallarda bədən hərarətinin 400C və daha artıq dərəcəyə yüksəlməsi, qıcolmalar və huşun itirilməsidir.\nO bildirir ki, bəzi hallarda bu əlamətlər dərhal, bəzi hallarda isə açıq günəş altında qaldıqdan bir neçə saat sonra baş verir. İlkin yardım olaraq nə etmək olar, deyə həkim tövsiyələrini verib: "Belə olan halda zərərçəkəni kölgəyə və ya sərin yerə aparmaq, onu sıxan paltarları çıxarmaq, yarıoturaq vəziyyətdə uzatmaq lazımdır. Zərərçəkənə soyuq su verməli, üzünü və sinəsini soyuq su ilə silməli, başına, boyunun yan tərəflərinə, qoltuqaltı və qasıq nahiyyələrinə (iri damarlar keçən yerlərə) parçaya bükülmüş buz parçası və ya bu mümkün olmadıqda soyuq su ilə kompress qoymaq lazımdır. Başqa bir üsul isə - zərərçəkənin paltarını soyundurub soyuq suda isladılmış parçaya bükülməsi, başına buz qoyulmasıdır. Xəstənin vəziyyəti ağırlaşarsa dərhal "təcili yardım" çağırın!".\n"Günvurma zərərçəkənin baş nahiyəsi uzun müddət birbaşa intensiv günəş şüaları ilə kontaktda olduqda baş verir. Yəni, uzun müddət çimərlikdə günəş vannası qəbulu zamanı və ya açıq çöl-səhra şəraitində tikinti işlərində işləmə zamanı və s. olur. Günvurma zamanı patoloji proses, həmçinin, tər buraxmayan isti geyim, atmosfer havasının nisbi rütubətliyin normadan yüksək olması, alkoqol sərxoşluğu, yorğunluq, piylənmə, az maye qəbulu, keçirilmiş kəllə-beyin travması, ürək-qan dövranı çatışmazlığı, dehidratasiya, qaraciyər, mədəaltı vəzi, endokrin xəstəlikləri zamanı daha da dərinləşir. Uşaqlarda və qocalarda günvurma xüsusilə ağır keçir. Bu zaman həyati vacib orqanların (beyin, tənəffüs və ürək-qan dövranı sistemi) ödemi baş verir. Nəticədə tər ifrazı artır və tənəffüs yollarıyla buxarlanma (maye itkisi) sürətlənir, orqanizmdə su-elektrolit balansı pozulur və susuzlaşma inkişaf edir. Bu patoloji vəziyyətin ağırlıq dərəcəsi diareya, çox tərləmə, su qəbulu rejiminin pozulmasından da asılıdır", - Y.Abdiyeva əlavə edib.\nOnun sözlərinə görə, maye qəbulu lazımi qədər deyilsə, hipertonik dehidratasiya inkişaf edir. Bu hal üçün susuzluq, sinir oyanıqlığının artması, sayıqlama, hallüsinasiya, ərtaflarda tremor (əsmə), qıcolma xarakterikdir: "Yaxud günvurma diareya ilə birgə baş verərsə, bu zaman hipotonik dehidratasiya inkişaf edir. Bu, daha ağır hal olur, şok və ya koma ilə nəticələnir. Bədən temperaturu 42-43 dərəcə C-dən yüksək olarsa, ölüm baş verir. Günvurmanın üç forması var: asfiksiyalı, paralitik, psixopatik. Asfiksiyalı formada xəstədə tənəffüs və damar-hərəki mərkəzin fəaliyyətinin zəifləməsi baş verir. Tipik akrosianoz, koma əlamətləri, apnoe, asistoliya əlamətləri ola bilər. Paralitik forma üçün ara vermədən baş verən qıcolmalarla müşahidə olunan koma xarakterikdir. Sonradan bu vəziyyət ürək və tənəffüsün dayanmasına keçir. Psixopatik forma çox vaxt isti müəssisə və gün altında olmaqdan 5-6 saat sonra baş verir. Huşun pozulması (sayıqlama və hallüsinasiya) çox vaxt qıcolma və ifliclə müşayiət olunur. Günvurma zamanı su-elektrolit balansının pozulma dərəcəsinə görə infuzionterapiya və ya maye rejiminin korreksiyası aparılır. Əsasən aşağıdakı simptomlar təhlükəli hesab olunur: tər ifrazının kəsilməsi, dəri temperaturunun artması, əllə toxunduqda dərinin isti və quru olması, huşun itməsi, tənəffüs və nəbzin tezləşməsi. Təcili və təxirəsalınmaz tibbi yardım günvurma dərəcəsindən asılı olaraq aparılır".\nDəhşətli istilər 29 nəfərin həyatına son qoydu\n"Əgər xəstədə yüngül dərəcəli günvurmadırsa, onda xəstə ilk növbədə kölgə və ya sərin bir yerə aparılmalıdır. Əvvəl xəstə üst geyimindən azad olunur, ona sərin su içirdilir, başa sərin kompress qoyulur, soyuq suda isladılmış mələfəyə bürüdülür. Günvurma orta ağır dərəcədədirsə, xəstənin fiziki yolla hərarətini salmaqla yanaşı medikamentoz yardım da olunmalıdır (v/d aminazin və ya droperidol). Venadaxili damcı şəklində 10%-li qlükoza, NaCl izotonik məhlulu köçürülür. Xəstəyə meyvə şirələri və bol maye qəbulu məsləhət görülür (2 x/q şəkər, 0,5 ç/q duz, 0,5 ç/q soda 1 litr suda həll edilib xəstəyə içirdilir). Susuzluq, yanğı hissi itənə və sutkalıq diurez bərpa olana qədər tibbi yardım davam etdirilir. Ağır dərəcədə oksigenoterapiya, fiziki soyutma (dəri daim soyuq mələfəylə silinir) aparılır. Baş və qasıq nahiyəsinə buz yastıqcığı qoyulur. Əgər bədən temperaturu 38,50C-dən aşağı olarsa, fiziki soyutma dayandırılır. Əgər qıcolma baş verərsə, vena daxilinə relanium və ya natriumoksibutirat köçürülür. Həmçinin, infuzion terapiya (duz məhlulları) aparılır. Hemodinamikanı bərpa etmək məqsədi ilə qlükokortikoidlərdən (prednizolon) istifadə edilir. Əgər xəstədə qan dövranı və tənəffüs bərpa olunmursa traxeya intubasiyası aparılır və xəstə süni tənəffüs aparatına qoşulur", - deyə mütəxəssis əlavə edib.\nO bildirir ki, günvurmadan qorunmaq üçün bir sıra tədbirlər görmək olar: "12:00-16:00 arası xüsusi səbəb olmadıqca çölə çıxmayın. Günəş şüalarının təsirinin güclü olduğu saatlarda bu şüalardan qorunun və həmin saatları kölgəlik bir yerdə (ağac, çətir altı və s.) keçirin. İsti havalarda açıq rəngli, incə, pambıq geyimlər geyinin. Geniş kənarlı şapka taxın və ya çətirdən istifadə edin. Yay mövsümündə bol maye qəbul edin. Ağır və həddindən artıq yemək yeməyin, yüngül yeməklərə, meyvə və tərəvəzə üstünlük verin. Qızartma və ədviyyatlı yeməklərdən uzaq durun. Olduğunuz yeri havalandırın. Ventilyasiyası olan yerlərdə qalmağa çalışın. Tez-tez duş qəbul edin. Qoruyucu günəş kremindən istifadə edin, günəş vannası qəbul etməzdən əvvəl dəriyə uyğun qoruyucu krem sürtün. Çalışın ki, günəş altında idman etməyin. Eyni zamanda gün eynəklərindən istifadə etməyiniz məsləhətdir".


“Ən böyük vətənpərvər öz işini peşəkarlıqla icra edəndir”\n“Ən böyük vətənpərvər öz işini peşəkarlıqla icra edəndir” Müsahibə\n20 Sentyabr 2019 15:04\nEmin Həsənli: “Düşünürdülər ki, Qarabağda doğulmayan vətənpərvər ola bilməz”\nPrezident yanında QHT-lərə Dövlət Dəstəyi Şurasının üzvü, Tərxis Olunmuş Hərbiçilərin Gəncləri Maarifləndirmə İctimai Birliyinin sədri Emin Həsənli ilə müsahibəni oxucularımıza təqdim edirik\n- Emin müəllim, Tərxis Olunmuş Hərbiçilərin Gəncləri Maarifləndirmə İctimai Birliyi hansı zərurətdən yarandı?\n- Mən 1998-2000-ci illər ərzində orduda xidmət keçmişəm. O zaman N saylı hərbi hissədə tərbiyəvi işlər üzrə komandir müavini kimi xidmət edirdim. Həmin vaxtlarda Ordu-media münasibətləri yaxşı vəziyyətdə deyildi. Orduya münasibət cəmiyyətdə yüksək səviyyədə təbliğ olunmurdu. Təbii ki, bunun da obyektiv səbəbləri vardı, biz müharibədə məğlub olmuşduq. Yeni dövlət quruculuğu prosesi başlamışdı. Ordu barədə qərəzli fikirlər yazılırdı. Azərbaycanı sevməyən qüvvələr də çox idi. Bu kimi zərurətlərdən belə bir ictimai birliyi yaratmağa qərar verdik.\n- Bugünkü gənclərin vətənpərvərlik düşüncələri barədə nə deyə bilərsiniz?\n- Ən böyük vətənpərvər öz işini doğru, dürüst və peşəkarlıqla icra edəndir. 2016-cı ilin “Aprel döyüşləri” göstərdi ki, Azərbaycan gəncliyi hansı səviyyədədir. İstər qələmi olanlar, istərsə də ön xəttə döyüşən gənclər bir bayraq ətrafına toplaşdılar. Hər kəs istəyirdi ki, zərrə qədər də olsa, vətənə xidməti dəysin. Bax, bu cür gəncliyimizlə qürur duyuruq. Mübariz İbrahimov Azərbaycan gəncliyinin bir simvoludur. Ramil Səfərov sübut etdi ki, dünyanın harasında olursan ol, Azərbaycan bayrağına kəm baxanın cəzası ölümdür. “Aprel döyüşləri” göstərdi ki, Azərbaycan orudusu nələrə qadirdir. İnandırım sizi, dünya dövlətləri milyardlar xərcləyir, lakin bizim kimi nəticəni əldə edə bilmir. Düşmən elə bilirdi ki, biz torpaqlarımızı unudacağıq. Düşünürdülər ki, Qarabağda doğulmayan vətənpərvər ola bilməz. Gördülər ki, orda doğulmayan da vətəni üçün canından sevə-sevə keçdi. Azərbaycanın bütün bölgəsindən “Aprel döyüşləri”nə yüzlərlə gənc qatıldı. Hamısının bir məqsədi vardı - torpağı düşməndən ölüm bahasında da olsa, geri almaq. Alnı açıq şəkildə deyə bilərəm ki, milli ruh və vətənpərvərliyə görə Azərbaycan gənci ön sıradadır .\n- Hər il Türkiyə qaziləri Azərbaycana, bizim qazilər də qardaş ölkəyə səfər edirlər. Bu səfərləri müşayiət edən şəxs olaraq onun əhəmiyyətini necə qiymətləndirisiniz?\n- Belə səfərlər illərdir gerçəkləşir. Bu il də Bakının azad olunmasının 101 illiyi ilə əlaqədar türkiyəli qaziləri Bakıya dəvət etmişdik.\n- Türkiyə-Azərbaycan qardaşlığının təməlini nə təşkil edir?\n- Türkiyə-Azərbaycan qardaşlığının təməlinin ən böyük əsasını dilimizin bir olmağı təşkil edir. Azərbaycanlıların Çanaqqalada şəhid verməsində Türkiyə İstiqlal savaşına bizim dəstəyimiz ifadə olunub.\nSizə maraqlı bir faktı da söyləyim: bu il iyul ayının 28-i İstanbul Qazilər Təşkilatının İstanbul şöbəsinin baş katibi Əhməd bəyin oğlu ilə Azərbaycan qazisi Kərim bəyin qızı ailə həyatı qurdu. Yəni qardaş ölkə ilə bu qədər səmimi münasibətlər var ki, belə evliliklər də baş tutur...


Sən oxuyursan və ya işləyirsən? Amsterdamdakı bir otel - Göstərişlər - 2021\nSən oxuyursan və ya işləyirsən? Amsterdamdakı bir otel\nAmsterdamda başqa cür ola bilmədiyi üçün şəhərin sakit bir məhəlləsində, kərpic fasadları olan gözəl tək ailəli evlər, böyük kanallardan birini və velosipedlə səyahət edən çoxlu gəncləri gözardı etmək - yeni Tələbə Otel, artıq xaricdən təəccübləndirən bir quruluş. Otel əvvəllər Hollandiya Trouw və Parool qəzetlərinin illər əvvəl çap olunduğu köhnə obyektlərdə, tamamilə bərpa edilmiş bir bina, müasir və geniş otaqları olan, hər cür rahatlığı olan, öz kateqoriyasına aid bir yerdə məntiqə sahibdir. Bununla yanaşı, maraq doğuran detalları və digər insanların digər otellərə, məsələn, motivasion ifadələri olan kartpostallar, məlumatlandırma broşuralar və təşkilatın planlaşdırdığı çox sayda tədbirlər haqqında qonaqlarının görüşüb fərqli bir təcrübə keçirmələrini hədəflədikləri məlumatlar da daxildir. Bənzərsiz bir şəhər\nDaxili dizayn, arxitektura və hətta vizual şəxsiyyət baxımından əhəmiyyət verdi Holland yaradıcılıq studiyası ..., staat , qonaqlar üçün həqiqətən özlərini evdə hiss etdikləri və tələbələrin həyatlarının ən ilhamverici vaxtı olacağına tam zövq verməsi kimlər üçünsə çətin idi.\n571 otaq arasında ikiqat, tək, suite, mətbəxi olan mini mənzillər ... eyni zamanda təhsil almaq və ya işləmək üçün yerlər və təklifinizin bir hissəsi olan xoş bir sosial həyatı inkişaf etdirmək üçün sahələr, bu da restoranı vurğulayır Hovuz, Bunmi Okolosi tərəfindən hazırlanmış və Aralıq dənizi ilhamlı bir menyu ilə tapas seçimi ilə.\nÜç boşluq işləmək, idman salonu, sinif otaqları üçün kabinləri olan ümumi bir sahə Ted Talks, Peşəkarların görüş otaqlarının yanında oyun otaqları, kitabxana və universitet sinif otaqları, bu unikal yaşayış yerinin, yarı böyük otelin, yarı əsas məktəbin geniş təklifini tamamlayın.\nBundan əlavə, qonaqlar maraq dairəsində tapa biləcəkləri və bu şəhərdə əsas nəqliyyat vasitəsini təşkil edən 600 velosipeddən birini istifadə edə bilərlər.\nAvropanın hər yerindən gələn gənc tələbələr, Tələbə Otelinin salonlarını doldururlar və bütün məktəb dövründə otaqlarından birini xüsusi qiymətə icarəyə götürmək imkanına sahibdirlər, eyni zamanda ailələri və dostları onları ziyarət etmək və bir neçə gün birlikdə keçirmək imkanına sahibdirlər. fərqli xüsusiyyətlərə malik bir otaqda və qiymətləri 50 ilə 250 € arasındadır.\nDizayn, rahatlıq, əyləncə və həyat keyfiyyəti, Şotlandiya Charlie MacGregor başçılıq etdiyi bir qrupa aid olan yeni yaşayış anlayışında istinad edilir və artıq Avropada yeddi otel var, bunlardan ikisi Barselonada və daha çoxu var. On beş tikilməkdədir. Onlardan hər hansı birini ziyarət etmək imkanını artıq öyrənə bilərsiniz ...\nReklam - Tələbə həyatı altında oxumağa davam edin\nMebel və aksesuarlar tələbə iqamətgahının tipik otağının otaqlarından ilham alır və masa bütün otaqların əsas qəhrəmanıdır.\nÖzünü evdə hiss etmək\nOtel otaqları müasir və genişdir və qəhvə və çay maşınları, tualet əşyaları və geniş, rahat çarpayılar var.\nHər yataq otağı, heç kimin əvvəllər bu otağı işğal etmədiyi kimi, özünəməxsus hisslərinizi bəxş edən dostluq plakatları və motivasiya mesajları ilə bəzədilmişdir. Parlaq rəngləri kətan kimi xidmət edən boz divarlarla ziddiyyət təşkil edir.\nİşıq, xüsusən şimal Avropa ölkələrində, hər işığın şüalarından ən çox istifadə etməsi vacibdir. Yataq otağında bütün ölkələrin tələbələri tərəfindən qonaqlanan cazibədar bir məhəlləyə baxan geniş pəncərələr durur.\nSizi yeməyə dəvət edirəm\nBəzi yataq otağında qeyri-rəsmi nahar və ya yüngül bir yemək üçün lazım olanlarla təchiz olunmuş kiçik mətbəxlər var. Turizmin yorucu bir gününü bitirmək və ya şəhərdə işləmək idealdır.\nPraktik və işləkdir\nDuş kabinəsi ilə təchiz olunmuş vanna otağında şəxsi gigiyena üçün lazım olan hər şey var. Qara şiferdəki örtüklər, ağ tualetlərdən fərqli olaraq. Çox uğurlu iki rəngli binomial.\nQəbulda, Tələbə Otelinin korporativ rənglərindən biri olan sarı rəngdəyişmə və demək olar ki, şəhərin simvolu olan velosiped də eyni tonda. Qəbul qəbul edənlər, gənc və çoxmillətli bir qrup, qeyri-rəsmi şəkildə geyinirlər və bütün qonaqlara köməklərini göstərməyə əmin olun.\nO lobbi Çox geniş və rahatdır, müxtəlif sahələrə bölünür. Enerji ötürmək niyyəti aydındır və bunun üçün dizayn dizaynının orijinal bir qarışığı, yeni və üzüm.\nÜmumi sahələr, həyatda olduqca cəlbedici bir dövrdə ictimai və intellektual münasibətlər üçün uyğun bir mühit təmin etmək üçün xüsusi olaraq hazırlanmışdır.\nBəzən ilham istirahət anlarında gəlir ... Buna görə diqqətlə bir istirahət və oyun sahəsi təşkil edildi ki, bu da olimpiya hovuzu olan idman klubunun inşası ilə tezliklə artırılacaqdır.\nÜçün kitabxana və stend TED danışıqlarıs. Bu sehrli dairədə insanlar müxtəlif peşə və həyati sahələrdə görüşlərini təklif edən çox müxtəlif spikerlərlə danışıqlara qatılırlar. Öyrənmək istəyən gənclərin və yetkinlərin təhsili üçün əla bir fürsət.\nHovuz Otel restoranının təklif olunan adıdır. Bu adın izahına sözlə çatdırılan duyğularda rast gəlinir: görüş, əyləncə, istirahət ... Bunmi Okolosinin rəhbərlik etdiyi yerdə hiss etdiyimiz Tələbə Otelində və aydın Aralıq dənizi ilhamının olması.\nAvropa məkanlarında klassik, fərdi masalara əlavə olaraq, məkan daha geniş və açıq banklara malikdir ki, bu da dünyanın bütün ölkələrindən qonaqlar və tələbələrlə təcrübə mübadiləsinə imkan verir.\nKulinariya təklifi bizi təəccübləndirsə də, Aralıq dənizindən ilhamlanan bir menyu və geniş və diqqətli tapas menyusunu ehtiva edir. Olé!\nİsti və rahatdır\nMateriallar: kafel, ağac, metal, isti və rahat bir atmosferi çatdırmaq üçün uğurla birləşdirilmiş və estetika üstünlük təşkil etsə də fabrik, Bizi Mayami Çimərliyinə aparan əyləncəli elementlər var.\nSabahınız xeyir, iştahınız yaxşıdır\nSəhər yeməyi şirniyyatları əldən verə bilmədiyiniz incə bir bufetdən ibarətdir, lakin bunlar tost, yağ və pomidorla birlikdə yaşayır ... Özünüzü evdə hiss edəcəksiniz!\nKüçəyə geniş bir pəncərəsi olan yer, rahat salonuna girməyə dəvət edir. Kreslolar bir-birindən fərqlənir Thonet, İsti rənglərlə boyanır.\nSəni yaxşı görürəm\nİki xilasedici stul, restoranın bir ərazisinə rəhbərlik edir və bunun bir yer olduğunu xatırladır əyləncəli.\nHovuzda səhər yeməyi, nahar və ya nahardan əlavə otelin açılışı münasibətilə keçirilən ləzzətli kokteyllərdən və canlı görüşlərdən ləzzət ala bilərsiniz.\nBütün bir niyyət bəyannaməsi: Hamı hamını sevməlidir. Oteldə nəfəs alan münasibət budur.\nTəsadüfi qonaqlar və tələbələr tərəfindən istifadəyə veriləcək idman zalı tam təchiz edilmişdir.\nBu gün otelin yerləşdiyi bina köhnə bir qəzet idi və bu günkü rahat yaşayış yerinə çevrilməyincə tamamilə təmir edilmişdir.\nGünəşli məqamları ələ keçirməliyik və Hollandiyada daha da çox; Buna görə, otel restoranında hamamların yaşadığı bir teras var, bizi isti mənzərələrə və uzaq çimərliklərə nəql edir.\nVideo: İlqar və xanımı başını keçəl etdi, Hacı Nurandan xəbər var, Vüsalə özü haqda elə sözlər dedi ki. . (Oktyabr 2021).\nCopyright 2021 \_ Sən oxuyursan və ya işləyirsən? Amsterdamdakı bir otel...


Muğam Mərkəzində Axundovun məşhur əsəri oynanılıb (FOTO)\n21 Dekabr 2017 20:55 (UTC+04:00)\nTrend-in məlumatına görə, tamaşanın səhnəyə qoyulmasında məqsəd gənc nəslə müasir dövrə uyğun şəkildə, yeni formatda M.F.Axundovun yaradıcılığını çatdırmaqdır.\n“Hekayəti-müsyö Jordan həkimi-nəbatat və dərviş Məstəli şah cadükuni məşhur” tamaşasında Hətəmxan ağanı - Orxan İsgəndərli, Şəhribanunu-Xədicə Məmmədova, Gülçöhrəni - Anaxanım Sultanova, Şahbaz bəyi - Corc Qafarov, Xanpərini- Susanə Məmmədova, Müsyo Jordanı-Məhəmməd Musayev, dərviş Məstəli şahı- Hilal Dəmirov, Qulaməlini- Hüseynağa Aslanov, Şərəfnisəni isə - Qönçə Vəliyeva (ADPU-nun tələbəsi) oynayıblar.\nKomediyadakı obrazları canlandıran tələbə-aktyorların ifası, aydın səhnə danışığı, geyimləri, əsərin məzmununa uyğun qurulan dekorasiyalar tamaşaçılar tərəfindən maraqla və alqışla qarşılanıb.\nBeynəlxalq Muğam Mərkəzinin möhtəşəm “Muğam axşamlar”ı layihəsinin ikinci mərhələsinin sonuncu konserti dekabrın 27- də saat 19:00- da keçiriləcəkdir. Konsertdə “Arazbarı”, “Ovşarı”, “Heydəri”, “Osmanlı” ritmik muğamları səslənəcək.


Referendumla bağlı bir neçə mərhələnin SON GÜNÜ | Sia.az\nReferendumla bağlı bir neçə mərhələnin SON GÜNÜ Siyasət - 27.08.2016 11:08 - Oxunma sayı: 25142\nSentyabrın 26-na təyin olunmuş Azərbaycan Respublikasının Konstitusiyasına əlavə və dəyişikliklərlə bağlı refenduma hazırlıqla əlaqədar bir neçə mərhələ bu gün başa çatır. SİA-nın xəbərinə görə, Mərkəzi Seçki Komissiyası tərəfindən referendumun keçirilməsi ilə bağlı təsdiq edilmiş Təqvim Planına əsasən, səsvermə günü xarici dövlətlərdə olan və konsulluqlarda qeydiyyata düşmüş seçicilərin səs verməsi üçün seçki məntəqələrinin yaradılması müddəti avqustun 27-də başa çatır.\nAvqustun 27-də referendum aktı layihəsinin çap edilməsi və yayılmasının təmin edilməsi, seçki məntəqələrinin ərazisində referendum qabağı təşviqat materiallarının lövhələrdə yerləşdirilməsi üçün müvafiq yerlərin müəyyənləşdirilməsi müddəti də başa çatır.\nQeyd edək ki, Azərbaycan Prezidenti İlham Əliyev Azərbaycan Respublikasının Konstitusiyasında dəyişikliklər edilməsi məqsədilə ümumxalq səsverməsinin (referendum) keçirilməsi haqqında sərəncam imzalayıb. Sərəncama əsasən, referendum 2016-cı il sentyabrın 26-da keçiriləcək.\nSammit Berlində öz işinə başlayacaq - AÇIQLAMA


Ağalıya qayıtmaq istəyən sakinlərin sayı açıqlandı\nAğ Ev Zmeyni müdafiəçilərinin şərəfinə sikkə buraxdı\nƏsgərlərə pirsinq, rəngli saç və tatu icazəsi verildi\nFES uçot dərəcəsini kəskin şəkildə artıra bilər\nQaçqınların və Məcburi Köçkünlərin İşləri üzrə Dövlət Komitəsinin sədri Rövşən Rzayev Beynəlxalq Qızıl Xaç Komitəsinin (BQXK) Azərbaycandakı nümayəndəliyinin yeni təyin olunmuş rəhbəri xanım Dragana Koyiç ilə görüşüb.\nBu barədə Axar.az-a Dövlət Komitəsindən məlumat verilib.\nBildirilib ki, Prezident İlham Əliyevin rəhbərliyi ilə ölkəmizdə həyata keçirilən sosial inkişaf xətti, o cümlədən məcburi köçkünlərlə iş üzrə dövlət siyasəti haqqında qonağa ətraflı məlumat verilib. Bu kateqoriyadan olan vətəndaşların yaşayış şəraitinin yaxşılaşdırılması, sosial müdafiəsinin gücləndirilməsi, onların məşğulluğunun artırılması istiqamətində mühüm işlər görüldüyü qeyd edilib. Birinci vitse-prezident Mehriban xanım Əliyevanın məcburi köçkünlərin sosial problemlərinin həllinə xüsusi diqqət və qayğı göstərdiyi bildirilib. Uzun illərdir doğma yurdundan didərgin düşmüş insanların işğaldan azad edilmiş ərazilərə könüllülük, təhlükəsizlik və layiqli həyat şəraitinə təminat prinsipləri əsasında qayıdışına hazırlıq görüldüyü diqqətə çatdırılıb. Dövlətimizin başçısının işğaldan azad edilmiş ərazilərdə sosial-iqtisadi, humanitar, təşkilati və digər təxirəsalınmaz məsələlərin həlli, eləcə də bu sahədə fəaliyyətin əlaqələndirilməsi məqsədilə yaratdığı Əlaqələndirmə Qərargahının bu istiqamətdə zəruri iş apardığı vurğulanıb.\nMəcburi köçkünlərin qayıdışı ilə əlaqədar həyata keçirilən layihələrdə beynəlxalq təşkilatların, həmçinin BQXK-nın iştirakının əhəmiyyəti qeyd edilərək bildirilib ki, Dövlət Komitəsi bu mərhələdə də əməkdaşlığın səmərəli olacağına böyük ümid bəsləyir. İşğaldan azad edilmiş Zəngilan rayonunun Ağalı kəndində “ağıllı kənd” layihəsinin icra edildiyi, yeni salınan müasir tipli yaşayış məntəqəsinə əhalinin köçürülməsinə hazırlıq görüldüyü xatırladılaraq diqqətə çatdırılıb ki, kəndin 428 nəfər sakini arasında keçirilən sorğu zamanı onların böyük əksəriyyəti doğma yurda qayıtmaq istəyini ifadə edib.\nSəmimi qəbula görə təşəkkürünü bildirən xanım Dragana Koyiç rəhbəri olduğu nümayəndəliyin fəaliyyəti haqqında məlumat verib, BQXK son dövrlərdə öz fəaliyyətini genişləndirdiyini, işə yeni əməkdaşlar cəlb edildiyini söyləyib.\nGörüşdə BQXK-nın Azərbaycandakı nümayəndəliyinin sabiq rəhbəri xanım Arian Bauer də iştirak edib. Dövlət Komitəsinin sədri fəaliyyət dövrü ərzində göstərdiyi xidmətlərə görə xanım Arian Bauerə təşəkkür edib, gələcək fəaliyyətində uğurlar arzulayıb.\nGörüşdə qaşılıqlı maraq doğuran məsələlər müzakirə olunub.\n2022.06.23 / 10:46\nSumqayıtda özünü asan polisin - Fotosu\nBakıda metrodan istifadə edənlərin sayında artım\nBakıda narkoman işgəncə nəticəsində öldü\nÖlkədə bir neçə internet tarifi ləğv edilir\nBakıda dördzolaqlı yolun bir hissəsi satılıb? - Rəsmi\nŞabranda ağır qəza: ölənlərin sayı 3-ə çatdı\nAzərbaycanlı idmançı UFC-də çıxış edəcək\nBakıda iki il sonra yay caz günləri festivalı başladı - Foto\nBritaniyanın Ukrayna ilə bağlı AYB-dən xahişi\nSzinpin imtina etdi, Putin pərt vəziyyətə düşdü\nÇempionlar Liqası: Dörd görüş qolsuz yekunlaşdı\nTarixin ən qanlı müharibəsi yaxınlaşır - Xəbərdarlıq\nRusiyanın raket zərbəsi: bir ailə məhv oldu\nYol polisinin öldüyü qəzanın - Videosu\nBritaniyada daha bir nazir istefa verdi\nİranda bir neçə xarici diplomat saxlanıldı\nQusarda traktor yandı: xəsarət alan var\nKasıbları təhqir edən Bağırov öldü\n6 İyul 23:52\nLuqansk tam işğal altında deyil - Qayday\n6 İyul 23:42\n6 İyul 23:31\nCabbarov Meredovla enerji məsələlərini müzakirə etdi\n6 İyul 23:23\nABŞ İran şirkətlərinə sanksiya tətbiq etdi\nRusiya bu vilayəti kaset bombaları ilə vurdu\n6 İyul 23:05\nABŞ Rusiya neftinə limit tətbiq etmək istəyir\n6 İyul 22:56\n"Baktelekom" müştərilərinin diqqətinə\n6 İyul 22:47\nMarneulidəki qətli Azərbaycan vətəndaşı törədib\n6 İyul 22:39\nRusiya səfirliyi üçün köçürülən 890 min dollar bloklandı\n6 İyul 22:30\nNərimanovda ikimərtəbəli ev yandı\nTaxıl ixracı ilə bağlı danışıqlar gedir - Düjarrik\n6 İyul 22:13\nBayramov özbək həmkarı ilə danışdı: Qaraqalpaq müzakirəsi...\n6 İyul 22:04\nConson erkən seçkilər keçirəcəkmi?\n6 İyul 21:56\n6 İyul 21:47


Zakir Həsənov Rusiyaya gedib – Yenicag.Az\nAna Səhifə Cəmiyyət Zakir Həsənov Rusiyaya gedib\nYeni Çağ Media Qrupu – Noyabr 29, 2016 - 13:20\nAzərbaycanın müdafiə naziri, general-polkovnik Zakir Həsənov Müstəqil Dövlətlər Birliyi iştirakçı-dövlətlərinin Müdafiə Nazirləri Şurasının noyabrın 30-da keçiriləcək növbəti iclasında iştirak etmək üçün Rusiyaya yola düşüb.\nMüdafiə Nazirliyinin mətbuat xidmətindən verilən məlumata görə, səfər çərçivəsində müdafiə nazirinin rusiyalı həmkarı, ordu generalı Sergey Şoyqu ilə görüşü də planlaşdırılıb.\nGörüşdə ölkələr arasında hərbi əməkdaşlığın müxtəlif aspektləri, regional təhlükəsizlik məsələləri müzakirə olunacaq. Həmçinin Azərbaycan və Rusiya Müdafiə nazirlikləri arasında 2017-ci il üçün əməkdaşlıq planının imzalanması nəzərdə tutulub.\nBundan əlavə, Z.Həsənovun bir sıra ölkələrin müdafiə nazirləri ilə görüşləri də gözlənilir.


Azərbaycanın dövlət büdcəsində 51 mln. manatlıq kəsir yaranıb - Report.az\nAzərbaycanın dövlət büdcəsində 51 mln. manatlıq kəsir yaranıb\n16 Dekabr, 2015 10:45\nBakı. 16 dekabr. REPORT.AZ/ Bu ilin yanvar-oktyabr aylarında Azərbaycan dövlət büdcəsinin gəlirləri 13 874,1 mln. manat, xərcləri 13 925,3 mln. manat təşkil edib, büdcənin icrasında 51,2 mln. manatlıq və ya ümumi daxili məhsulun 0,1%-i qədər kəsir yaranıb.\n"Report"un Dövlət Statistika Komitəsinə istinadən verdiyi xəbərə görə, daxilolmaların 19,1%-i əlavə dəyər vergisi, 13,9%-i hüquqi şəxslərin mənfəət (gəlir) vergisi, 6,4%-i fiziki şəxslərin gəlir vergisi, 3,9%-i aksizlər, 7,2%-i digər vergilər, 49,5%-i isə vergi olmayan gəlirlər hesabına təmin edilib.\nBüdcə vəsaitlərinin 39,0%-i iqtisadiyyatın inkişafı və tənzimlənməsi, 11,5%-i sosial müdafiə və sosial təminat, 8,0%-i təhsil, 3,7%-i səhiyyə sahələri, 37,8%-i isə digər sahələrin maliyyələşdirilməsinə xərclənib.


Yaponiya naziri Kuril adalarını müzakirə etmək üçün Moskvaya gəlir\nSergei Lavrov (solda) və onun yaponiyalı həmkarı Taro Kono bundan əvvəl 2018-ci ilin iyulunda Moskvada görüşüblər\nRusiyanın Xarici İşlər Nazirliyi bildirir ki, Yaponiyanın xarici işlər naziri Taro Kono rusiyalı həmkarı Sergei Lavrovla görüşmək üçün gələn həftə Moskvaya səfər edəcək.\nOnlar İkinci Dünya Müharibəsindən bəri iki ölkə arasında mübahisəli qalan dörd Sakit okean adasının statusunu müzakirə etməlidirlər.\nRusiya XİN-in sözçüsü Maria Zakharova yanvarın 11-də deyib ki, bu danışıqlar yanvarın 14-də Moskvada keçiriləcək.\nBu səfər barədə xəbərdən az əvvəl, bu həftə Rusiya Yaponiyanı prezident Vladimir Putinlə Yaponiyanın baş naziri Shinzo Abe arasında gözlənilən görüşdən əvvəl gərginliyi qızışdırmaqda ittiham etmişdi.\nMoskva və Tokio müharibənin son günlərində Sovet qüvvələri tərəfindən işğal olunmuş bu dörd ada barəsində sülh müqaviləsi imzalamayıblar.\nRusiya bu adaları Cənubi Kuril adaları, Yaponiya isə Şimal Ərazilər adlandırır.\nKuril adalarının xəritəsi\nSovet qüvvələri bu adaları müharibənin sonunda zəbt edib və hazırda onlar Rusiyanın nəzarətindədir. Buna baxmayaraq Moskva bir ara bu adaların keçmiş sakinlərinin və onların qohumlarının buraları ziyarət etməsinə icazə verib.\nZakharova Yaponiya mediasının “danışıqlar prosesindən əvvəl qəribə informasiya ab-havasının yaradılmasındakı əhəmiyyətli rolunu” tənqid edib.\nBu həftənin əvvəllərində Rusiyanın Xarici İşlər Nazirliyi Yaponiya səfiri Toyohisa Kozuki-ni quruma dəvət etmiş və bildirmişdi ki, Tokionun son bəyanatları “sülh sazişi ilə bağlı problemin ətrafında süni ab-hava yaradır və məsələnin həlli üçün Yaponiyanın öz ssenarisini qəbul etdirmək cəhdlərini nümayiş etdirir”.\nRusiya XİN buna misal olaraq Tokionun adaların sakinlərinin öz yurdlarına qayıtmasını hazırlamaq və Moskvanın keçmiş ada sakinlərinə kompensasiya ödəməsi tələbindən əl çəkmək barədə bəyanatlarını göstərmişdi. Moskva həm də Abenin belə bir bəyanatından narazılıq edirdi ki, 2019-cu ildə danışıqlarda irəliləyiş gözlənilir.\nPutin və Abe son dəfə noyabrda görüşüblər və İkinci Dünya Müharibəsinə formal olaraq son nöqtəni qoyacaq məsələ barədə danışıqları sürətləndirmək barədə razılığa gəliblər.


19-07-2017 / 12:55\nSon günlər dünya mediasında bitcoin-in iki hissəyə parçalanacağı ilə bağlı iddialar müzakirə olunmaqdadır. Belə ki, qeyd olunur ki, bu pul vahidini ciddi təhlükə gözləyir. (Bu barədə saytımızda ətraflı şərh olacaq) .\nBelə olan halda artıq alternativ kriptovalyutalara maraq daha da artıb.\nXeberler.az webrazzi-yə istinadən 6 alternativ elektron pul vahidlərini təqdim edir:\nİlk olaraq 2011-ci ildə qarşımıza çıxan Litecoin (LTC) Google-un köhnə mühəndislərindən MIT məzunu Charlie Lee tərəfindən yaradılıb. Bitcoin-ə çox bənzəyən Litecoin hazırda 43.49 dollardan əməliyyat həyata keçirə bilir.\nBitcoin-dən sonra ən məşhur kripto pul vahidlərindən olan və 2015-ci ildə Vitalik Buterin tərəfindən qurulan Ethereum son zamanlarda geriləmə yaşasa da, Rusiyada dövlət dəstəyini arxasına alaraq diqqətləri çəkməyi bacarıb.\nİyun ayında 300 dollar səviyyələrinə qədər yüksələn Ethereum hazırda 194 dollardan əməliyyat edə bilir.\nBir mərkəzə sahib olmayan açıq qaynaq kodlu kripto pul vahidi olan Zcash 2016-ci ildə istifadəyə təqdim edilib. İyun ayının əvvəllərində böyük bir yüksəliş yaşayan, iyul ayı etibarilə geriləyən Zcash-in bazar dəyəri isə 340 milyon dollar ətrafındadır. Onu da xatırladaq ki, Zcash-in iyunun əvvəllərində bazar böyüklüyü isə 600 milyon dollara yüksəlib.\nDarkcoin olaraq tanınan Dash bitcoin-in daha gizli bir versiyası olaraq xidmət verir. 2014-ci ilin yanvar ayında qarşımıza çıxan Dash Evan DUFFIELD tərəfindən qurulub. Hazırda 157 dollardan əməliyyat görən Dash-in bazar böyüklüyü isə 1.16 milyard dollardır.\nReal vaxt və sürətli transferlər vəd edərək rəqiblərindən fərqlənən Ripple (XRP), 2012-ci ildə istifadəyə təqdim edilib. Digər kripto pul vahidlərinin əksinə dağ-mədən ilə işləməyən Ripple-ın bazar böyüklüyü isə təxminən 1 ildə 235 milyon dollardan 6.9 milyard dollara qədər yüksəlib.\nTəhlükəsizliyi ilə ön plana çıxan Monero 2014-ci ilin aprel ayında istifadəyə təqdim edilib. Təməlində hədiyyə sistemini əsas götürənMonero təxminən 35 dollar səviyyələrindən əməliyyat görür. Ötən ilin sentyabr ayı etibarilə yüksəlişə keçən Monero-nun bazar dəyəri iyul ayı etibarilə 529 milyon dollara yüksəlib.\nBitcoin ilk dəfə 5 000 dollardan aşağı düşdü\n2017-də kriptovalyuta startapları 6 milyard qazandı


Azərbaycan/ Bakı: Gəncə şəhər icra hakiminə qarşı silahlı hücum terror hücumu olub - IUVMPRESS\nAzərbaycan/ Bakı: Gəncə şəhər icra hakiminə qarşı silahlı hücum terror hücumu olub\nAzərbaycan daxili işlər nazirliyi, təhlükəsizlik xidməti və ədliyyə nazirliyi birgə bəyanat yayaraq, Gəncə şəhərinin icra hakimi Elmar Vəliyevə qarşı son silahlı hücumu öncədən planlaşdırılmış məqsədyönlü terror hücumu adlandırıblar.\nGəncə şəhərinin icra hakimi çərşənbə axşamı günü Yunis Səfərov adlı bir şəxs tərəfindən edilən silahlı hücum nəticəsində yaralanıb və hazırda Bakı xəstəxanalarından birində müalicə olunmaqdadır.\nBu silahlı hücumda həmçinin Gəncə şəhərinin icra hakimi Elmar Vəliyevin cangüdənlərindən biri yaralanıbdır.\nAzərTac xəbər agentliyi dünən Azərbaycan Respublikasının daxili işlər nazirliyi, təhlükəsizlik xidməti və ədliyyə nazirliyinin birgə bəyanatına istinadla bu terror hərəkəti barədə təhqiqatın nəticələrini yayaraq iddia edibdir ki, Səfərov Rusiya vətəndaşı olub və 2016-cı ildə İrana da səfər edibdir.\nHəmin bəyanata görə, Səfərov ötən çərşənbə axşamı günü Vəliyevi və onun cangüdənini öldürmək üçün Gəncə şəhərinin icra hakimiyyəti qarşısında atəş açıbdır.\nBundan öncə Azərbaycan Respublikasının prezidenti İlham Əliyev Gəncə şəhər icra hakiminə qarşı silahlı hücum məsələsinin araşdırılması və onun amillərinin müəyyənləşdirilməsinə təkid etmişdi.\nBakıda İran İslam Respublikasının mədəniyyət və incəsənət sərgisi işə başlayıb\nMövlud Çavuşoğlu: İran əleyhinə sanksiyaları doğru hesab etmir\nAzərbaycan Respublikasının: Mingəçevir İES-də yanğın baş verib


Bakıda şagird məktəbə gözyaşardıcı qaz buraxıb | www.veten-tv.az\nHome » Manset » Bakıda şagird məktəbə gözyaşardıcı qaz buraxıb\nOktyabr 10, 2018 4:00 pm Bölmə: Manset, Təhsil A+ / A-\n76 nömrəli tam orta məktəbdən Oxu.Az-a bildirilib ki, oktyabrın 10-u, saat 10:30 radələrində tənəffüs vaxtı 6-ci sinif şagirdlərindən biri digər sinif yoldaşı ilə birgə (müvafiq səbəblərə görə şagirdlərin adı qeyd olunmur) məktəbin dəhlizinə gözyaşardıcı qaz buraxıb.\nToksikologiya şöbəsinin müdiri Azər Maqsudov Oxu.Az-a açıqlamasında bildirib ki, hazırda şöbədə altı uşaq müalicə alır:\n“Biri oğlan, beşi qızdır. Vəziyyətləri stabildir. Uşaqlar qorxublar. Heç bir həyati təhlükələri yoxdur. Hazırda müayinələrdən keçirlər. Lazımi tədbirlər görülür. Bu gün ərzində şagirdlər evə buraxılacaqlar”.\nBakıda şagird məktəbə gözyaşardıcı qaz buraxıb Reviewed by ENO on Okt 10 . Bakı şəhəri, Suraxanı rayonu, Hövsan qəsəbəsi 76 saylı tam orta məktəbdə şagirdlər bibər qazından zəhərləniblər. 76 nömrəli tam orta məktəbdən Oxu.Az-a bildiril Bakı şəhəri, Suraxanı rayonu, Hövsan qəsəbəsi 76 saylı tam orta məktəbdə şagirdlər bibər qazından zəhərləniblər. 76 nömrəli tam orta məktəbdən Oxu.Az-a bildiril Rating: 0


Qırğızlar da bizim gündəymiş: Toylara çəkilən xərc dövlətin xarici borcuna çatıb\n03 Oktyabr 2016 - 09:20\nQırğızlar da bizim gündəymiş:Toylara çəkilən xərc dövlətin xarici borcuna çatıb\nMüxtəlif araşdırmalara görə, Qırğızıstanda hər il yarım milyondan çox ailə təmtəraqlı mərasimlər, şənliklər düzənləyirlər. Hətta bu mərasimlərə sərf edilən vəsait ölkənin xarici borcu ilə müqayisə edilə bilər. Ölkədə xərclərin azaldılması ilə bağlı məsələ qaldırılarkən vətəndaşların da israfçılığı bir neçə dəfə müzakirə mövzusu olub. Belə təkliflər də səslənib ki, təmtəraqlı mərasimlər keçirən vətəndaşlar gəlir və xərcləri ilə bağlı deklarasiya təqdim etsinlər.\nBu tip təşəbbüslər bir neçə dəfə Joqopk Keneşə şəhərində qaldırılıb, ancaq hələ də problem olaraq qalır.\nAdətən, böyük mərasimlər üçün xüsusi restoranlar da tikilir. Əgər əvvəllər belə mərasimlər daha çox payızda keçirilirdisə, indi demək olar ki, bir-iki yay ayı istisna olmaqla ilboyu belə şənliklərə rast gələrsən.\nÇoxları bu mərasimləri keçirmək üçün borc alır, bankdan kredit götürür və çalışır ki, kimsədən geri qalmasın.\nGənclərin kortejin müşayiəti altında gəzintisinin təşkili 10 min som, mərasimin keçirildiyi restoranda minimum xərc 300 min somdur. Bir-birlərinə ənənəvi olaraq, geyim hədiyyəsi etmək, mal-qara kəsmək və digər xərclərin ümumi məbləği bəzən 500 milyon somu ötür.\nİctimai fəal Emilbek Momunov qırğızların mərasimlərə çəkdiyi xərcləri hesablayıb. Onun sözlərinə görə, bu, az məbləğ deyil: “Hesablarıma görə, Qırğızıstanda il ərzində mərasimlərə təxminən 3 milyard dollar xərclənir. Ölkənin xarici borcu 3 milyard 700 milyon dollardır”. O əlavə edir ki, xərcləri azaltmaq lazımdır və Tacikistandan nümunə götürmək olar.\nQonşu ölkədə xərclərin və qonaqların azaldılması ilə bağlı qanun qəbul edib. Qanun icrasına ciddi nəzarət olunur.\nEkspert Bakıt Baketaev deyir ki, Qırğızıstanda hər il 500 mindən çox ailə təntənəli mərasim keçirir. Onun fikrincə, böyük xərclər tələb edən mərasimlər daha çox zəngin ailələr arasında geniş yayılıb, ona görə də onlar gəlir-xərcləri barədə deklarasiya təqdim etməlidirlər: “Əgər kimsə böyük toy eləyirsə, qoy deklarasiya təqdim etsin. Onlar hansı pula belə təmtəraqlı mərasimlər keçirirlər? Qoy bu barədə vergi məmurları bilsin. Hüquq-mühafizə orqanlarının onlara nəzarət etməsi hər halda gərəksiz olmaz”.\nİctimaiyyətdə mərasimlərdə qənaət eləmək ideyasını dəstəkləyənlər də var. Bəzi ailələr toya 20-yə yaxın qonaq çağırmağa, qənaət edilmiş pulu isə başqa ehtiyac olan şeylər üçün xərcləməyə hazırdır. Əsasən, xaricdə təhsil alan gənc cütlüklər bu ideyanı dəstəkləyir.\n2013-cü ildə hökumət mərasimlərdə qənaət edilməsi ilə bağlı ictimai rəyi öyrənmək üçün sorğu keçirmişdir. Amma sorğunun nəticələri açıqlanmayıb.


Rəsul Quliyevin namizədliyi elan olunacaq? - xezernews.az\nRəsul Quliyevin namizədliyi elan olunacaq?\nTural Abbaslı: “Bəlli bir kəsimin Rəsul Quliyevin namizədliyini dəstəkləyə biləcəyini ehtimal etmək olar”; Ağasif Şakiroğlu: “Sabiq spikerin lideri olduğu seçki bloku formalaşacaq”\nAmerikada mühacirətdə yaşayan sabiq spiker Rəsul Quliyev 2018-ci ilin prezident seçkiləri ərəfəsində ölkəyə qayıdacağı və seçkilərdə iştirak edəcəyini iddia edib.\nMaraqlıdır ki, onun hələ özünün də dəqiqləşdirmədiyi, rəsmi bəyan etmədiyi düşüncələri ətrafında müzakirələr gedir. Onun müxalifətin vahid namizədi olmasa da, bəzi siyasi qurumların dəstəyini alacağı ilə bağlı mövqelər yavaş-yavaş gündəmə gəlir.\nBundan əlavə, R.Quliyevin qəfildən peyda olması barədə də mövqelər ən müxtəlifdir. Hakimiyyətin “vurulmuş” məmurlarından sayılan keçmiş spikerin onun taleyini yaşayan şəxslərin seçkilərdə dəstəyini alacağı deyilir. İddialardan biri də budur ki, iqtidarda təmsil olunan müəyyən bir kəsim də Rəsul Quliyevin seçkilərə qatılmasında maraqlıdır.\nAĞ Partiya başqanı Tural Abbaslı indiki məqamda R.Quliyevin vahid namizəd ola biləcəyinə inanmır: “Ümumiyyətlə mən düşünmürəm ki, bu seçkilərdə kimsə vahid namizəd ola bilsin. Çünki müxalifət hər dəfə olduğundan daha dağınıq və pərakəndə haldadır. Həm də bu dəfə xalq tərəfindən digər seçkilərdə olduğu kimi vahid namizəd mövzusunda sosial sifariş və basqı da yoxdur. Bəlli bir kəsimin Rəsul Quliyevin namizədliyini dəstəkləyə biləcəyini ehtimal etmək olar. Belə ki, özlərinin resurs və siyasi cəsarətsizliklərini hansısa namizədi dəstəkləməklə sığortalamaq istəyə bilərlər. Ancaq biz AĞ Partiya olaraq heç kimin vahid namizədliyini dəstələmək fikrində deyilik. Bizim öz namizədimiz var və biz partiyamızın namizədi ilə seçkidə iştirak edəcəyik”.\nPartiya başqanı keçmiş spikerin hakimiyyət daxilində ola biləcək əlaqələrini də istisna etmir: “Rəsul Quliyev uzun müddət hakimiyyətdə ən yüksək postlarda təmsil olunmuş insandır. Yəni onun siyasətçi kimi kifayət qədər təcrübəsi və indiki hakimiyyət daxilində də müəyyən əlaqələri var. Odur ki, indi bizim Rəsul Quliyevin niyə namizədliyini irəli sürməsini analiz etməmiz etik baxımdan yerinə düşməz. Rəsul Quliyevin hansısa qüvvə ilə anlaşmasının olub-olmadığını deyə bilmərəm. Olubsa da, olmayıbsa da bu Rəsul bəyin siyasətçi kimi şəxsi işidir. Ancaq onu deyə bilərəm ki, belə bir razılıq olarsa və hansısa razılaşma daxilində vətənə dönüb namizəd olarsa, bu Azərbaycan üçün yeni və alışılmadıq bir mərhələ olacaq. 2018-ci ilin prezident seçkiləri həm hakimiyyət, həm də müxalifət üçün yeni mərhələyə başlamaq üçün bir şans olmalıdır. Bu şansın dəyərləndirilməsi də ancaq və ancaq dövlətə və millətə xeyir verməlidir. Yox, əgər bu şans da digərləri kimi gözardı edilsə, Azərbaycan bu günə qədər olduğu kimi yenə də uğursuzluğa yuvarlanmağa davam edəcək”.\nR.Quliyevin lideri sayıldığı Gələcək Azərbaycan Partiyasının sədri Ağasif Şakiroğlu iddialarla bağlı “Yeni Müsavat”a bunları dedi: “Rəsul bəy Azərbaycan siyasətinə təsir etməyi bacaran, siyasətdə söz sahibi olan böyük siyasi fiqurlardan biridir. Onun namizədlik açıqlamasının müxalifət liderlərini necə narahat etdiyi göz önündədir. Bu səbəbdən də özləri bildirməsələr də, ətraflarında olan şəxslər vasitəsilə qara piar aparmağa çalışırlar. Uğursuz olacaqlar. Rəsul bəyin indiki siyasi qurumların əksəriyyətinin seçkilərdə namizədi olacağına şübhə etmirəm. Bu istiqamətdə digər siyasi partiyalarla danışıqlar gedir. Sonunda hər kəs bundan xəbərdar olacaq. Bəzi iddialar var. Çirkli insanlarla əməkdaşlığımız olmayıb, olmayacaq da. Lakin hansısa sabiq məmur Rəsul bəyə dəstək verib, ona seçkilərdə səs verəcəksə, buna əngəl ola bilmərik. Artıq bəzi siyasətçilər Rəsul bəyə dəstəklərini ifadə edirlər. ADP sədri Sərdar Cəlaloğlu da bir bildirib ki, Rəsul bəy Azərbaycana gələrsə, partiya onu dəstəkləməyə hazırdır. Ondan sonra KXCP sədri, ağsaqqalımız Mirmahmud Mirəlioğlu belə bir açıqlama verdi. ALDP sədri Fuad Əliyev Rəsul bəyin vahid namizədliyinin yeganə çıxış yolu olduğunu bəyan etdi. Azərbaycan siyasətindən geri çəkilmiş Etibar Məmmədovun da açıqlamasının şahidi olduq. Digər siyasi qüvvələrin də belə mövqelərinin qarşıdakı zamanlarda şahidi olacağıq. Ziyalılarımızın da dəstək məktubları bizə daxil olur. Rəsul bəyin gəlişinə zərurətin ortada olduğu göz önündədir. 2018 seçkiləri tarixə düşəcək seçki olacaq. Bu ayın son bazar günündə partiyamızın və Rəsul bəyin partiya üzvü olmayan tərəfdarlarının birgə tədbiri olacaq. Rəsul bəy də o tədbirə internet vasitəsilə qoşulacaq. Orada bir sıra suallara cavab tapılacaq. O toplantıda Rəsul bəyin namizədliyi elan olunacaq. Hər kəs əmin olsun ki, prezident seçkilərində Rəsul bəy mütləq iştirak edəcək, onun lideri olduğu seçki bloku formalaşacaq”.


SİYASƏT - Page 1125 of 1220 - Günün Səsi\nadmin 28 Sentyabr 2016 11:00\nQadınların problemləri bu gün Azərbaycan kişisinin gündəmindədir\nadmin 28 Sentyabr 2016 10:55\n“Bundan sonra islahatlar daha intensiv şəkildə aparılacaq” - Baş nazirin müavini\nadmin 28 Sentyabr 2016 10:50\nPrezident Tacikistan Ali Məclisi Nümayəndələr Palatasının sədrini qəbul edib\nadmin 28 Sentyabr 2016 10:40\n“AŞPA müşahidəçiləri hər şeyi öz gözləri ilə gördülər…” - SAHİBƏ QAFAROVA\nadmin 28 Sentyabr 2016 10:10\nAvropa İttifaqı referendumla bağlı bəyanat yaydı\nadmin 28 Sentyabr 2016 09:58\nadmin 27 Sentyabr 2016 21:59\nABŞ səfiri: ‘Azərbaycanda multikulturalizm dəyərləri tarixən qorunub’\nadmin 27 Sentyabr 2016 21:19\nSekuta: “Biz müxtəlifliyə ortaq yanaşmanı yüksək dəyərləndiririk”\nadmin 27 Sentyabr 2016 20:32\nadmin 27 Sentyabr 2016 19:11\nFazil Məmmədov referenduma niyə getmədi? – “Səhhəti qaydasındadır”\n28 Sentyabr 2016 11:00\nBu gün Milli Məclisdə AŞPA-nın “Zorakılıqdan azad qadınlar” parlament şəbəkəsinin “Qadınlar səlahiyyətlərinin genişləndirilməsində və qadınlara qarşı zorakılıqla mübarizədə parlamentarilərin rolu” mövzusunda seminarı keçirilib. Gununsesi.info xəbər verir ki,...\n28 Sentyabr 2016 10:55\n“Tam mübaliğəsiz deyə bilərəm ki, Azərbaycanı böyük gələcək gözləyir. Referendum bu gələcəyin anonsudur. Ölkəmizdə həyata keçirilməkdə olan iqtisadi islahatlar referendumdan sonra zəruri hüquqi baza və siyasi alət...\nPrezident İlham Əliyev Tacikistan Ali Məclisinin Nümayəndələr Palatasının sədri Şukurcon Zuxurovun başçılıq etdiyi nümayəndə heyətini qəbul edib. Gununsesi.info-nun xəbərinə görə, bu barədə Azərbaycan prezidentinin mətbuat xidməti məlumat...\n28 Sentyabr 2016 10:40\n“Avrora Şurası Parlament Assambleyasında “Zorakılıqdan Azad Qadınlar” Parlament Şəbəkəsi fəaliyyət göstərir. Həmin şəbəkənin üzvləri AŞPA-a üzv və müşahidəçi qismində təmsil olunan dövlətlərin, həmçinin, demokratiya namişə tərəfdaşların təmsilçilərindən...\n28 Sentyabr 2016 10:10\n“Sentyabrın 26-da Azərbaycanda Konstitusiyaya əlavə və dəyişikliklər üzrə referendum keçirilib. Avropa Şurası Parlament Assambleyasının xüsusi qiymətləndirmə missiyasının ilkin nəticələrinə görə, vətəndaşların əksəriyyəti rahat ab-havada referenduma çıxarılmış 29 məsələnin hamısının lehinə...\n28 Sentyabr 2016 09:58\nAzərbaycan prezidenti İlham Əliyev Bolqarıstanın vitse-prezidenti, xanım Marqarita Popovanın başçılıq etdiyi nümayəndə heyətini qəbul edib. Gununsesi.info-nun xəbərinə görə, bu barədə Azərbaycan prezidentinin mətbuat xidməti məlumat yayıb. Gununsesi.info\n27 Sentyabr 2016 21:59\n“Azərbaycanda multikulturalizm dəyərləri tarixən qorunub. Bu ortaq yanaşmamızı yüksək qiymətləndiririk”. Gununsesi.info xəbər verir ki, bunu ABŞ-ın Azərbaycandakı səfiri Robert Sekuta İspan irsi ayına həsr olunmuş konsertdə...\n27 Sentyabr 2016 21:19\nABŞ-ın Azərbaycandakı səfirliyinin təşkilatçılığı ilə sentyabrın 15-dən oktyabrın 15-dək Birləşmiş Ştatlarda keçirilən ispan irsi aylığına həsr olunan tədbir təşkil edilib. Gununsesi.info xəbər verir ki, tədbirdə çıxış edən...\nXarici işlər naziri Elmar Məmmədyarov Pakistanın Federal müdafiə sənayesi naziri Rana Tanvir Hussainin başçılıq etdiyi nümayəndə heyətini qəbul edib. Gununsesi.info xəbər verir ki, R.T.Hussain “ADEX 2016” ikinci Azərbaycan...\nXəbər verdiyimiz kimi, Vergilər naziri Fazil Məmmədov səhhətində yaranmış problemlə əlaqədar dünən keçirilən referendumda səsvermə məntəqəsinə gedə bilməyib. Vergilər Nazirliyinin analitik-informasiya şöbəsindən “Qafqazinfo”ya bildirilib ki, Fazil Məmmədov hazırda iş...\nPrevious 1 … 1. 124 1. 125 1. 126 … 1. 220 Next


2 otaqlı yeni tikili — 75 m² — Nərimanov r., Bakı, Azərbaycan (2240043) - Bina.az\n2067 elan göstər\n45818 elan yerləşdirilib\n2 otaqlı yeni tikili #2240043\nİcarəyə verilir 2 otaqlı yeni tikili 75 m², Nərimanov r.\nSiz İcarəyə verilir 2 otaqlı yeni tikili 75 m², Nərimanov r. elanı üçün ödəniş edirsiniz\nNömrəni göstər(050) 408-72-●●\nElanın nömrəsi: 2240043\nÜnvan: Bakı şəhəri, İbrahimpaşa Dadaşov 57 küçəsi\nGənclikdə millionerlər məhəlləsində xüsusi dizaynla tikilmiş 16 mərtəbəli GOLDEN ROSE CIDIR adlı binanın 9 cu mərtəbəsində yerləşən 2 otaqlı, tam əşyalı 75 kv metr mənzil kirayə verilir. Mənzil xüsusi dizaynla yüksək keyfiyyətlə təmir olunub. Mənzilin bütün otaqlarından və geniş eyvanından cıdır piliqonunda məşq edən yarış atlarını gözəl mənzərə ilə seyr etmək mümkündür. Mənzilin qaz su işıq kimi bütün kammunikasiya sistemi var. Mənzildə yüksək sürətli internet və 200 fərqli tv kanal var. Bütün əşyalar yenidir və təmirdən sonra yaşayış olma


Amerikana: Harvard - Milyarderlər Universiteti\nHazırda 32 milyard dollardan çox büdcəsi ilə dünyanın ən zəngin təhsil ocağı olan bu universitet ona ilk ianə yatıran şəxsin - Con Harvardın adını daşıyır. 1639-cu ildə o, ABŞ-ın ilk ali təhsil ocağına 779 funt sterlinq, başqa sözlə desək 1285 dollar və 400 kitab hədiyyə edib. Bu, bəlkə də universitetin tarixində ən kiçik ianələrdəndir. Cəmi bir neçə ay əvvəl isə Harvard ən böyük ianə yatırılan universitet kimi də tarixə düşüb. Belə ki, 1970-ci illərdə Harvarddan iki dərəcə almış və hazırda isə biznesmen olan Cerald Çan universitetin ictimai səhiyyə məktəbinə 350 milyon dollar hədiyyə edib.\nABŞ-ın ən qədim universiteti olan Harvard 1636-cı il sentyabrın 8-də Massaçusets Ali Məhkəməsinin qərarı ilə kollec kimi fəaliyyətə başlayıb. Harvardın ilk buraxılışı cəmi 9 nəfərdən ibarət olsa da, elmin inkişafına inanan təhsil ocağı günü-gündən genişlənirdi. Belə ki, ABŞ müstəqilliyini elan edəndə - 1776-cı ildə - ABŞ-ın İstiqlaliyyət Bəyannaməsini imzalayan 56 nəfərdən 8-i Harvard məzunu idi.\n1810-cu ildən etibarən isə burada tibb və hüquq elmlərinin tədrisi ilə Harvard universitet statusu alıb. O zamandan bəri Harvard "Bilik axtarışı və onların gələcək nəslə ötürülməsi naminə!” şüarı ilə fəaliyyətini daha da genişləndirib.


Dodaq qalmaqalının səbəbkarı olan həkimin FOTOsu\nTürkiyədə Azərbaycanda oxuduğu iddia edilən həkimin silikon qalmaqalı davam edir.\nMovqe.az istipress-ə istinadən xəbər verir ki, əslində, saç ustası olan Soner G-nin silikon qurbanlarının sayı artmağa başlayıb. 22 yaşlı tibb bacısı Merve Keleşin dodağına naməlum maddə yeridərək onu xəstəxanalıq edən, dodağını itirmə təhlükəsi ilə qarşı-qarşıya qoyan "həkim"in yeni qurbanı ər-arvad olub.\nTürkiyənin sosial media fenomenləri olan cütlük - Celal (38) və Güllü Sel (32) bir ay öncə onun qəbulunda olublar. Cütlük hətta silikon əməliyyatlarını İnstagram-dan canlı yayımlayıblar.\n"İzləyici sayım çox olduğu üçün ilk mesajı özü göndərdi. Özünü mütəxəssis kimi təqdim etdi. Həyat yoldaşıma botoks etdi, mənim dodaqlarıma isə silikon vurdu. İlk dəfə bu qədər ağrı çəkdim. Çox inandırıcı danışırdı. Biz onunla birlikdə gözəllik salonu açmaq üçün danışıqlar aparırdıq. Bu zaman Merve məsələsi ortaya çıxdı", - deyə dodaqları 22 yaşlı tibb bacısınınkı qədər olmasa da, zərər çəkən Güllü Sel bildirib.\nAzərbaycanda oxuduğunu iddia edən kosmetoloq türk qızın həyatını məhv etməsi ilə gündəmə gəlib. Türkiyədə tibb bacısı kimi çalışan Merve Kalaş kosmetoloq həkimin qurbanı olub. 22 yaşlı Merve Keleş Adanada internetdə özünü mütəxəssis kimi təqdim edən saç ustası Soner G.-yə müraciət edib.\nSoner.G Azərbaycanda təhsil aldığını deyib və ona 1000 lirə müqabilində dodaq silikonu vurub. Lakin bir neçə gün sonra gəncin dodağı şişməyə və ağrımağa başlayıb. Onun dodaqlarına inyeksiya edilən və tərkibi bəlli olmayan maddə gözlənilən nəticəni verməyib.\nNəticədə qızın dodaqları qorxunc vəziyyətə düşüb və onları itirmək təhlükəsi ilə qarşılaşıb.


NATO-nun Varşava sammiti: Rusiyanın mühasirəsini sürətləndirən daha bir addım – Təhlil |\nNATO-nun region ölkələrində iştirakının vacibliyini irəli sürən əsas dövlətlər kimi,Polşa, Baltikyanı ölkələr və Rumıniya çıxış edirlər. Polşada 2015-ci ildə keçirilən prezident və parlament seçkilərində Hüquq və Ədalət Partiyasının qələbə qazanmasından sonra NATO-nun ölkədə və ümumiyyətlə regionda möhkəmlənməsi rəsmi Varşavanın xarici və hərbi-təhlükəsizlik siyasətinin əsas məqsədlərindən birinə çevrilmişdir.\nQeyd edək ki, hərbi güclənmə və bu sahədə regional, beynəlxalq əməkdaşlığın inkişaf etdirilməsi konservativ Hüquq və Ədalət Partiyasının hər zaman ölkənin təhlükəsizliyi ilə bağlı əsas məqsədi olmuşdur. Hazırda Polşa bu məsələdə MŞA ölkələri arasında lider dövlət kimi çıxış edir. Müdafiə naziri Antoni Maçareviçin verdiyi məlumata görə, Polşa 2017-ci ilə qədər hərbi qüvvələrin şəxsi heyətini hazırkı 100 min nəfərdən 150 min nəfərə çatdırmağı planlaşdırır. 2016-cı ilin ötən dövrü ərzində ölkə prezidenti Andjey Dudanın Baltikyanı ölkələrə, Rumıniyaya və digər MŞA ölkələrinə rəsmi səfərlərinin əsas mövzusu təhlükəsizlik və NATO-nun regionda iştirakının genişləndirilməsi olmuşdur. Rəsmi Varşava Polşa, Macarıstan, Çex Respublikası və Slovakiyanın daxil olduğu “Vışeqrad-4” regional əməkdaşlıq qrupunda da yuxarıda göstərilən məsələ ilə bağlı NATO-nun qarşıdan gələn sammitində eyni mövqedən çıxış etmək üçün cəhdlər edir.\nNATO tərəfindən bu cür təlimlər müntəzəm şəkildə keçirilsə də, son vaxtlar baş tutan hərbi təlimlərin tapşırıq ssenarilərinə nizami qoşunların müdaxiləsi ilə paralel şəkildə qeyri-nizami silahlı birləşmələrə qarşı əməliyyatların keçirilməsi, başqa sözlə, hibrid əməliyyatlara hazırlıqlar da daxil edilmişdir. Bu isə Rusiya tərəfindən Ukraynada həyata keçirilən hibrid müharibəsi əməliyyatlarının MŞA dövlətlərinə qarşı təkrarlanması təhlükəsinə hazırlıq kimi izah oluna bilər. 2016-cı ilin mart ayında NATO-nun hər il keçirdiyi “Böhranın İdarəedilməsi təlimi”nin senarisi (hibrid müharibəsi xarakterli təlimlər) digər üzv Şərqi Avropa ölkələri kimi Rumıniyada da baş tutmuşdur.\nRus əsgərlərinin çəkmələri yenə İran torpağına dəydi: 75 il sonra – “THE DAİLY TELEGRAPH”


Şekspirin əsərlərinin əsl müəllifi kimdir? – Libre.az\nŞekspirin əsərlərinin əsl müəllifi kimdir?\nUilyam Şekspir – dünya ədəbiyyatının və mədəniyyətinin ölməz klassiki, Britaniyanın ən məşhur yazıçısı… Biz hamımız Şekspir deyəndə, ilk növbədə ağlımıza “Romeo və Cülyetta”və “Hamlet” gəlir…Lakin indi biz desək ki, bu əsərlərin müəllifi Şekspir olmayıb, onda necə, təəccüb içərisində donub-qalarsızmı?\nYazıçının əsərlərinin müəllifi olub-olmaması ətrafında dolaşan söz-söhbətlər uzun müddətdir ki, mövcuddur və bunların hər birində müəyyən qədər həqiqət payı vardır. Dahi yazıçının “Olum ya ölüm!” dilemması indi bizi başqa bir sual ilə qarşı-qarşıya qoyur: “Olub, ya olmayıb?”\nMüəlliflik məsələsində kraliça Yelizaveta, I Yakov Stüart, Daniel Defo, Corc Qordon Bayron və onlarla başqa adamın, xüsusilə Frensis Bekon, Eduard de Veer, Rocer Menners, Uilyam Stenli, Kristofer Marlou və müəlliflər qrupunun (Semuel Deniel, Barnabi Barns, Uilyam Uorner və b.) adları hallanmaqdadır.\nİlk şübhələr, müəllifin “Hamlet” və “Yay gecəsində yuxu” pyeslərinin yazdığı dövrlərdə (1772-ci il) meydana gəlməyə başlayıb. Belə bir iddia var ki, bu əsərlər, dövrün məşhur filosofu, hüquqşünası və siyasi xadimi Frensis Bekona məxsusdur.\nXeyli müddət sonra, 1856-cı ildə Konnektikut ştatının sakini, müflis olmuş bir tacirin qızı olan jurnalist Deliya Bekon məşhur“Şekspir məsələsi”ətrafında araşdırmalarının yekunu olaraq belə bir qənaətə gəlib ki, ümumiyyətlə, Şekspir adlı şəxs savadsız biri olub və onun pyesləri hesab olunan əsərlər üzərində Uolter Reli və Edmund Spenser də daxil olmaqla, yazıçılar kollektivi işləyib. Bu kollektivə isə rəhbərliyi Frensis Bekon edib. O, bu araşdırmalarını Britaniyada rəsmi sənədlər əsasında həyata keçirib. Hətta o, Bekonun Sent-Olbanidə dəfn olunduğu məzarı açdırmağa da cəhd edib. Belə güman edirdi ki, ola bilsin, yazıçının əlyazmaları da özü ilə birlikdə basıdırlıb. Lakin onun bunu etmək cəhdi baş tutmayıb. Bunlara baxmayaraq, onun araşdırması ədəbiyyat tarixində partlayış effekti yaratmışdı.\nÖzünün 675 səhifəlik“Şekspir pyeslərinin fəlsəfəsinin açılması ”(və ya “Şekspir pyeslərinin həqiqi fəlsəfəsi”) kitabında (1857) Deliya Bekon yazır ki, Şekspir və onun ailə üzvləri nəinki yazıb-oxumağı bacarır, hətta ağ kağız üzərində əyri-üyrü xətlər belə çəkə bilmirdilər. Hətta Şekspir öz soyadını belə savadsız şəkildə yazır və çoxlu səhvlər buraxırdı. Deyilənə görə, Şekspirin heç ibtidai təhsili belə olmayıb.\nBunlardan başqa, annallarda belə bir məlumat qeyd olunur ki, Şekspir kiçik sahibkar, həmçinin “Qlobus” adlı teatrda ikinci dərəcəli aktyor olub. Bəzi alimlər güman edir ki, o, sırf bu teatr üçün kiçik həcmli əsərlər yazmış və nümayiş etdirmişdir. Lakin bunu isbatlayacaq hər hansı sənədə rast gəlinmir.\nAmerikalı jurnalist öz iddialarını gücləndirmək üçün daha bir fakta diqqət çəkir. Belə ki, o qeyd edir ki, Şekspirin dünyasını dəyişməsi (bu arada, qeyd edək ki, o, eyni gündə – 23 apreldə – doğulmuş və vəfat etmişdir) heç bir ictimai reaksiyaya səbəb olmayıb. Yeganə kiçik bir nekroloq dərc olunub: “25 aprel 1616-cı ildə “centlmen” Uill Şekspir dəfn olundu…” Amma həmin dövrdə dünyasını dəyişmiş yazıçı və ya şairlərin qələm dostlarının dəfn mərasimində mərhumun əsərlərindən parçalar söyləməsi, ona matəm elegiyası həsr etmələri dəbdə idi. Şekspirin dəfni zamanı isə belə bir şeyin baş verməməsi, amerikalı araşdırmaçının fərziyyələrini qüvvətləndirir.\nBəs kim idi Frensis Bekon?\nO, 1561-ci il yanvar ayının 22-də anadan olub. Dünya elminə əvəzsiz qatqısı olan bir filosofdur. O, orta əsrlərin ünlü qardaşlıq cəmiyyəti olan mason cəmiyyətinin, eləcə də, Rozenkreyserlərin (Gül və Xaç qardaşlığı) üzvü idi.\nBelə güman edilir ki, o, öz kimliyini gizlətmək üçün bu üsuldan istifadə etmək qərarına gəlib. Onu zaman-zaman “Bir nəfərin kimliyini gizlədərək yaşaması ən yaxşısıdır” ifadəsi (bene visit qui bene latuit ) gümanlarımıza haqq qazandırır.\nBekon nəzəriyyəsinin tərəfdarları israrla diqqəti Honorificabilitudinitatibus termininə yönəldirlər. Onlar bunun bir anaqram olduğunu deyirlər.\nŞekspirin kimliyi məsələsində digər şəxslərin də adları qeyd olunur ki, bunların hər birində müəyyən qədər həqiqət payının olması mümkündür. Onlar Oksford qrafı Eduard de Veer (1550–1604), Ratlend qrafı Rocer Menners (1576–1612), Derbi qrafı Uilyam Stenli (1561-1642) və dramaturq Kristofer Marlo (1564–1593)-dur.\n1923-cü ildə Hindistandakı Britaniya idarəçiliyinin qulluqçusu T.Forrest “Şekspir sonetləri”nin beş müəllifi” adlı kitab nəşr etdirir. Qeyd edir ki, guya bu müəlliflər Semuel Daniel, Barnabi Barns, Uilyam Uorner, Con Donn və Uilyam Şekspirdir.\n1931-ci ildə isə tarixçi və iqtisadçı Gilbert Sleyterin “Yeddi Şekspir” adlı kitabı işıq üzü görür. Ona görə bu müəlliflər – Frensis Bekon, Kristofer Marlo, Uolter Reli və Meri, qrafinya Pembrouk və Oksford, Ratlend və Derbi qrafları idi.\n1952-ci ildə britaniyalı polkovnik-leytenant Monteqyu Duqlas “Oksford lordu və Şekspir qrupu” adlı kitabında qeyd edir ki, kraliça Yelizaveta Oksford qrafını təbliğat şöbəsinə rəhbər təyin edir və ona vətənpərvərlik pyeslərinin və pamfletlərinin yazılmasını tapşırır. O da bu tapşırığı yüksək səviyyədə yerinə yetirmək məqsədilə Şekspir adı altında müəlliflər qrupu yaradır və bura Frensis Bekon, Marlo, Con Lili və Robert Qrini daxil edir. Bu versiya tədqiqatçılar tərəfindən daha çox qəbul edilir.\nDəqiq deyə bilmərik, bu fərziyyələr doğrudur, ya yalan, amma bu, Şekspirin dünya ədəbiyyatı tarixində günəş kimi parlayan simasını heç zaman söndürə bilməyəcəkdir.\nfrensis bekon shakespeare? francis beacon uilyam şekspir\nMarixuana: insanlığın onunla t..\n"Üzən şəhərlər": gerçəkliyə çe..


Trampın gələcək 100 günü...\nABŞ-ın 45-ci prezidenti işinə 44-cünün hədəflərini basdırmaqla başlayacaq\nABŞ-ın yeni seçilmiş dövlət başçısı Donald Tramp noyabrın 21-də yaydığı videomüraciətdə prezident postunda ilk 100 gündə atacağı ilk addımlardan danışıb.\nABŞ-ın 45-ci prezidenti ilk növbədə ölkəsinin Trans-Sakit Okean Tərəfdaşlığı (TST) anlaşmasından çıxma prosedurunu işə salmaq niyyətindədir. O, həmçinin kiber hücumlara qarşı geniş müdafiə tədbirlərinin həyata keçiriləcəyini, enerji resurslarının işlənilməsi layihələrinə qoyulan məhdudiyyətlərin aradan qaldırılacağını bildirib.\nBundan başqa, Tramp ölkədə lobbiçilərin fəaliyyətlərinin məhdudlaşdırılmasına yönələn planın həyata keçiriləcəyini və miqrantlara qarşı hakimiyyətin nəzarətini gücləndirəcək sistem hazırlayacağını bildirib.\nQeyd edək ki, Baraka Obama administrasiyası 2013-cü ildən TST və TAT (Trans-Atlantik Tərəfdaşlıq - Avropa İttifaqı ölkələri ilə azad ticarət zonasının yaradılmasını nəzərdə tutur, ing. TTİP) sazişləri üzərində ciddi şəkildə işləyirdi. Belə görünür ki, Birləşmiş Ştatların proteksionist övqatlı yeni dövlət başçısı 44-cü prezidentin gördüyü işlərin üstündən xətt çəkəcək.\nArtıq aydındır ki, Obamanın səlahiyyət müddəti başa çatana kimi Konqres bu sazişləri bəyənərək ratifikasiya etməyəcək.\n2015-ci ilin noyabrında hələ prezidentliyə namizəd olarkən Tramp TST-yə dəstəyi “ağılsızlıq” adlandırmışdı. TST üzrə 5544 səhifəlik müqavilə (anlaşma ona imza atan ölkələr arasında gömrük rüsumlarının tam aradan qaldırılmasını nəzərdə tutur) gerçəkdə də onu anlamaq üçün yetərincə nəhəngdir. “Bu, pis sövdələşmədir, çünki valyutalarla manipulyasiya imkanlarını nəzərə almır. Bu, ABŞ-a zərər vurmaq istəyən və ondan iş yerlərini almaq istəyən ölkələrin əsas silahıdır”, - deyə Tramp o vaxt bildirmiş və öz nitqində Çini hədəf almışdı.\nXatırladaq ki, Trampın çıxışından bir ay əvvəl - 2015-ci il oktyabrın 15-də ABŞ və daha 11 ölkə dünyada ən iri ticarət ittifaqının yaradılması barədə anlaşmışdılar. Bu ilin fevralında isə TST-nin 12 üzv ölkəsnin nazirləri müvafiq sazişə imza atmışdılar: ABŞ, Kanada, Meksika, Yaponiya, Avstraliya, Yeni Zellandiya, Peru, Çili, Vyetnam, Malayziya, Bruney və Sinqapur. Anlaşmaya əsasən, sənəd iki il ərzində sözügedən ölkələrin parlamentləri tərəfindən təsdiq edilməli idi (“Gazeta.ru”).\nYeri gəlmişkən, Yeni Zellandiyanın baş naziri Con Key ATES-in ötən sammitində zaraatla təklif etmişdi ki, TST “Tramp-Sakit okean Tərəftaşlığı” adlandırılsın. Key bununla Trampı TST-yə tərəf çəkmək istəyirdi.\nTramp isə artıq bildirdiyimiz kimi, Ağ Evə qədəm basan kimi ABŞ-ı TST-dən çıxaracağını bəyan edib. Onun sözlərinə görə, TST ABŞ üçün “potensial fəlakətdir” və Birləşmiş Ştatlar yalnız ikitərəfli əsaslarla ticari sövdələşmələrə girəcək.\nMilyarder prezident hesab edir ki, bununla da iş yerləri və sənaye istehsalı yenidən ABŞ-a qayıdacaq.\nYaponiyanın baş naziri Sindzo Abe artıq bəyan edib ki, ABŞ-sız TST “mənasız” olacaq.\nTAT da Obamanın əsas hədəflərindən biri idi və Trans-Atlantik Tərəfdaşlığını milli proteksionist siyasət üçün vacib sayırdı. Hesab edilirdi ki, amerikan mallarının Avropa bazarına asan çıxışı ABŞ sənayesinə dəstək olacaq. Lakin indi kimsəyə sirr deyil ki, ruspublikaıların nəzarətindəki Konqres TAT-ın təsdiqinə imkan verməyəcək.\nQeyd edək ki, daha əvvəl Konqresin Nümayəndələr Palatasının respublikaçı spikeri Pol Rayan “bəzi əlavələrlə” TAT-ı ümumilikdə qəbul edilən saydıqda, Tramp onu tənqid atəşinə tutmuşdu. Tramp bildirmişdi ki, TAT-ı iri korporasiyaların Vaşinqton lobbiçiləri tərəfindən “nəzarətə alınan” adamlar dəstəkləyə bilərlər, çünki “o, ölkəyə deyil, şirkətlərə fayda verə bilər”.\nQeyd edək ki, Trampsız da TAT-da işlər son vaxtlar yolunda getmir. Belə ki, Aİ hakimiyyəti qısa bir vaxtda ABŞ-ın iri korporasiyaları (Google, Apple və s.) üçün vergiləri artırmaq niyyətindədir. ABŞ Ədliyyə Nazirliyi isə bir sıra aparıcı Avropa banklarını 2008-2010-cu illərdəki maliyyə fırıldaqlarına görə milyardlarla dollar cərimələyib.


Güzəştli mənzillərin ədalətli satılması və ucuz olması üçün nə etməli - Maraqlı təkliflər var\nGüzəştli mənzillərin ədalətli satılması və ucuz olması üçün nə etməli? - Maraqlı təkliflər var\n"Sabah Yasamal Yaşayış Kompleksində yerləşən 174 sosial mənzil satışa çıxarılacaq. Elektron satış sabah saat 11:00-da başlayacaq və fevral 8-də eyni saatda başa çatacaq. Birinci satışda olduğu kimi bu dəfə də "ilk müraciət ilk mənzil" prinsipi tətbiq ediləcək. Sosial ev almaq üçün 10 min nəfərin qeydiyyatdan keçdiyini nəzərə alsaq, bu, o deməkdir ki, ev almaq istəyində olanların 2 faizindən azı mənzilə sahib olacaq. Bu isə o deməkdir ki, 98 faiz sosial ev axtaran mənzil seçimi edə bilməyəcək.\nTəbii ki, Mənzil İnşaatı Dövlət Agentliyi (MİDA) hazır olan evləri satışa çıxarır. Bütövlükdə Yasamal Yaşayış Kompleksində 1843 ailə mənzillə təmin ediləcək. Bu isə o deməkdir ki, kompleks mövcud qeydiyyatdan keçmiş tələbin 18 faizindən bir az artdığını ödəyəcək. Sabahkı satışda mənzil sahibi olacaq ailələrlə seçim edə bilməyənlərin nisbətinə diqqət yetirsək, görərəik ki, elektron satışda iştirak edənlərin böyük əksəriyyətinin ev alması texniki baxımdan mümkün deyil. Ən azı ona görə ki, mənzillərin sayı məhduddur. Aydındır ki, MİDA Yasamalda və daha sonra Hövsanda mənzilləri mərhələləri şəkildə satışa çıxaracaq və tələb də mərhələli şəkildə ödəniləcək. Agentliyin tələbi tam və ya əsasən qısa zamanda ödəməsi texniki baxımdan mümkün də deyil".\nMilli.Az xəbər verir ki, bunu barədə tanınmış iqtisadçı-ekspert, İqtisadi və Sosial İnkişaf Mərkəzinin (CESD) sədri Vüqar Bayramov bildirib. Bununla belə, Mərkəzin sədri hesab edir ki, satış zamanı narazılıqların olmaması və eləcə də prosesin daha da təkmilləşdirilməsi üşün 3 məsələsinin tətbiq edilməsi məqsədəuyğun olardı.\nOnun sözlərinə görə, mənzil ilk növbədə həssas sosial qruplara verilməlidir: "Əvvəllər də qeyd etdiyimiz kimi, güzəştli mənzil seçimində "first-come, first-served" prinsipli seçimi birmənali qarşılanmır. Doğrudur, belə seçim şəffaflığın təmin edilməsi üçün texniki imkanlar yaradır, kənar müdaxilələri minimumlaşdırır və əslində, uyğun Strateji Yol Xəritəsində də bu meyar qeyd edilib.\nBununla belə, "first-come, first-served" və ya "ilk müraciət, ilk mənzil" prinsipinin özünün qruplaşdırılması mümkündür və bu zaman ev sahibi ola bilməyənlərin arasındakı inamsızlığı aradan qaldırmaq olar. Çünki mövcud qaydalara görə, kompüterdə daha cəld işləyə bilənlər ev seçimində daha çox üstünlüyə malikdir. Aydındır ki, bu yanaşma daha çox texniki vərdişlərlə bağlıdır. Bu baxımdan güzəştli kateqoriya prinisipi saxlanılmaqla "çevik seçim" mexanizmi çərçivəsində sosial sub-qruplaşmanın da tətbiq olunması vacibdir. Daha məqsədəuyğun olardı ki, MİDA müraciətlərin sosial strukturuna uyğun olaraq seçim meyarları müəyyənləşdirsin. Müraciətlər sosial kriteriyaya uyğun olaraq qruplaşdırılmalıdır. İlkin olaraq daha çox sosial dəstəyə ehtiyacı olan vətəndaşlar (həssas qruplar) evlə təmin edilməlidir. Həssas qrupların müəyyənləşdirilməsində qanunvericilikdə boşluq olduğu halda, bununla bağlı hüquqi bazanın möhkəmləndirilməsi mümkündür.\nBirinci mərhələdə mənzili olmayan şəhid ailələri, ailə başçısını itirmiş ailələr və mənzili olmayan elmlər doktorlarına mənzillər təklif edilə bilər. Xüsusən də, himayəsində azyaşlı uşaqları olan həyat yoldaşını itirmiş xanımlara belə imkan yaradılması məqsədə uyğundur. Çünki həmin ailələrin daha çox sosial qayğıya ehtiyacı olduğundan onların mənzil probleminin ilk növbədə həll edilməsi vacibdir.\nÇoxuşaqlı, evi olmayan aztəminatlı ailələr də prioritet qrupa daxil oluna bilər. Sonrakı mərhələdə isə digər sosial qrupların güzəştli mənzillərdən istifadə imkanı verilməlidir. Bu zaman isə satışda potensial 10 min nəfər eyni vaxtda deyil, mərhələli şəkildə iştirak edəcək və bu da seçim zamanı fərqli səbəblərdən yaranan narazılığı və inamsızlığı ciddi şəkildə azaldacaq".\nMərkəzin rəhbərinin fikrincə, elə etmək olar ki, güzəştli mənzillərin qiyməti də aşağı ola bilər: "2019-cu ildə dövlət büdcəsinin xərclərinin 17 faiz artacağını nəzərə alsaq, bu istiqamətə daha çox vəsaitin ayrılması mümkündür. Belə ki, ƏDV daxil olmaqla 1 otaqlı mənzillərin qiyməti - 29 925 manatdan, 2 otaqlı mənzillərin qiyməti - 47 282 manatdan, 3 otaqlı mənzillərin qiyməti - 65 626 manatdan başlayacaq. Sosial ipoteka krediti hesabına mənzilləri alan zaman aylıq ödənişlər 1 otaqlı mənzil üçün 129-136 manat, 2 otaqlı mənzil üçün 203-236 manat, 3 otaqlı mənzillər üçün isə 282-288 manat olacaq. Mənzillərin qiyməti həmin ərazidə yerləşən analoji mənzillərlə müqayisədə aşağı olsa da, sosial mənzillrin qiymətinin daha da ucuzlaşması məqsədəuyğun olardı.\nTəklif edirik ki, dövlət sosial mənzillərin inşası ilə bağlı xərcin bir hissəsini öz üzərinə götürsün. Xərcin kompensasiya edilməsi nəticə etibari ilə qiymətin aşağı düşməsinə gəririb çıxardacaq. Mənzillərin xərcinin üçdə biri dövlət hesabına kompensasiya edilə bilər. Burada əvəzsiz kompensasiyadan söhbət gedir. Bu, sosial kredit üçün ödənilən aylıq ödənişlərin də qiymətinin aşağı düşməsinə səbəb olacaq. Odur ki, biz xərcin üçdə birinin dövlət tərfindən əvəzsiz olaraq qarşılanmasını təklif edirik və hesab edirik ki, bu, aztəminatlı vətəndaşların maraqları baxımından daha faydalıdır. Bu halda 1 otaqlı mənzilin qiyməti 19950 manata, 2 otaqli mənzilin qiyməti 31521 manata, 3 otaqli mənzilin qiyməti isə 43750 manatadək azalacaq. Buna uyğun olaraq aylıq ödənişlər orta hesabla 1 otaqlı mənzil üçün 87 manata, 2 otaqlı mənzil üçün 147 manata, 3 otaqli mənzil üçün isə 188 manatadək azala bilər. Bu isə aztəminatlı ailələr üçün daha məqbul hesab oluna bilər".\nNəhayət, V.Bayramovun qənaətincə, şəaffalığın təmin edilməsi üçün kommersiya sirri hesab edilən bəzi məlumatlar ictimaiyyətə açıqlanmalıdır: "MİDA tərəfindən hər elektron satışda mənzil alan şəxslərin ad və soyadları və onların hansı güzəştli qrupa aid olunması ilə bağlı siyahının mətbuat vasitəsi ilə yayımlanması və agentliyin internet səhifəsində yerləşdirilməsi məqsədəuyğun olardı. Hazırki iqtisadi islahatların hədəfi həm də şəffaflığın gücləndirilməsi olduğundan bu, sosial evlərin satışı zamanı şəffaflığın və hesabatlılığın artmasına səbəb ola bilər. Nəticədə, sosial mənzillərin satışındakı şəffaflıq və düzgünlüyə inam güclənər.\nMənzil sahibi olanlarla bağlı məlumat kommersiya sirri hesab edilməməlidir və MİDA həmin məlumatların ictimailləşdirilməsi ilə bağlı öncədən potensial alıcılarla elektron anlaşma bağlaya bilər".\n"Güzəştli mənzil" almaq istəyənlərin NƏZƏRİNƏ\nBundan başqa, V.Bayramov hesab edir ki, ötən həftə "Azərbaycan Respublikasının Mənzil İnşaatı Dövlət Agentliyinin sərəncamında olan mənzilləri vətəndaşların güzəştlə əldə etməsi Qaydası"na edilən dəyişikliklər mütərəqqidir və bu baxımdan satış mexanizminin daha da təkmilləşdirilməsi imkanları var: "Belə ki, yeniliklərdən biri "Güzəştli mənzil" sistemində elektron kabinet verilmiş şəxsin agent banka müraciət edərək ilkin razılıq qərarını almasıdır. "Güzəştli mənzil" sistemində seçilmiş bir mənzil həmin elan çərçivəsində daha iki şəxs tərəfindən də ardıcıl olaraq gözləmə qaydasında seçilə bilər. Yəni, əgər hər hansı bir səbəbdən mənzil onu seçmiş şəxs tərəfindən əldə edilməzsə, ilk olaraq gözləmə qaydasında həmin mənzil birinci sırada seçmiş şəxsə təklif ediləcək. Eyni qaydada, əgər mənzil hər hansı bir səbəbdən birinci sırada seçmiş şəxs tərəfindən də əldə edilməzsə, həmin mənzil gözləmə qaydasında ikinci sırada seçmiş şəxsə təklif ediləcəkdir.\nDigər dəyişiklik agentlik tərəfindən mənzillərin satış qiymətinə tətbiq edilən əlavə endirimlərdən yararlanmaq istəyən vətəndaşlar üçündür. Bu yeniliyə əsasən mənzilləri öz vəsaiti hesabına birdəfəlik ödəniş edərək almaq istəyən şəxslər üçün satış elanı veriləcəkdir. Qeyd edək ki, "güzəştli mənzil" sistemində olan bu yeniliklər 2019-cu il mayın 1-dən etibarən tətbiq ediləcək.\nBeləliklə, sabah yeni sosial mənzilləri satışa çıxarılacaq. Ümid edək ki, mənzilə ciddi ehtiyacı olanlar evə sahib ola biləcəklər".\n10 Ağustos-burç yorumları


🥇 ▷ Tədqiqatlar Covid-19 istehlakçı davranışı anlayışlarını ortaya qoyur » ✅\nTədqiqatlar Covid-19 istehlakçı davranışı anlayışlarını ortaya qoyur\nBrightEdge, son 90 gündəki axtarış davranışlarını təhlil etdi. Yeni Normal adlandırdıqları illərlə bizi müşayiət edəcək axtarış davranışlarında dərin dəyişikliklər aşkar etdilər.\nAşağıda güclü olan və sıçrayış əlamətlərini göstərən sənayelərdəki axtarış istiqamətlərinin təsviri.\nBrightEdge dörd növ təsir növünü müəyyənləşdirdi:\nİstehlakçıların xərcləmə yolu tamamilə dəyişdi və müəyyən cəhətlər uzun müddət bizimlə qalacaqdır.\n"Marketinq mütəxəssisləri ənənəvi marketinqin və məhsulun, qiymətin, rəqəmsal strategiyanın və yerin / yerin dəyərini yenidən qiymətləndirən 'Yeni Normal' da rəqəmsal rolunu yenidən düşünməlidirlər."\nBir fikir, bir sıra məhsullarda axtarış davranışının əhəmiyyətli dərəcədə dəyişməsidir. Buna misal olaraq səkiyə gediş və yoldan çıxan yeməkdir. Başqa bir misal, bir məhsulu tanıtmaqdan daha çox tələbat olan digər məhsulların satışına qədər gedir.\nİstehlakçıların məhsul almaq üsulu daha çox rəqəmsal bazara keçdi.\nİndi istehlak tələbi haradadır\nBərpa olunan məhsul kateqoriyalarına tələbin azaldığını görənlərdir. Aşağıdakı yavaş qayıdış əlamətləri:\nKörpə və analıq\nRestoran və mətbəx\nBunlar, normal olaraq tələb artan bir tendensiyaya sahib olan məhsul kateqoriyasıdır, lakin mövcud qorunma səbəbindən normal tələbdən 200% -ə qədər dəyişikliyi görürlər.\nBu normal təşviq və saxlama proqnozlarının yuxarıya doğru tənzimlənməsi lazım olduğunu bildirir.\nBunlar sürətləndirici kateqoriyalardır:\nBunlar həddindən artıq dalğaları yaşamış və indi sabitləşən sahələrdir.\nGüclü və rəqabətli olmağa davam edəcək sənaye nümunələri:\nBunlar təsirlənmiş və dəyişiklik anını yaşayanlardır. Məsələn, istehlakçıların konsertlərini təcrübə üsulu getdikcə daha çox öz konsertlərini, şoularını və canlı ifalarını yayımlamağa vərdiş edir.\nBrightEdge, dəyişən istehlak rejimlərini yerləşdirmək və bu gün görülən dəyişikliklərə hazırlaşmaq üçün iş modelini dəyişdirməyi tövsiyə etdiyi strategiyanın bir nümunəsidir.\nBunlar bərpa mərhələsindəki sahələrdir:\nƏn populyar nişlər\nXüsusilə həftə sonları media və oyunların axını.\nBağçılıq və veranda normal bahar səviyyəsindən 200% çoxdur.\nİdmanla əlaqəli axtarışlar bloklandı. Ancaq yavaş-yavaş bərpa etməyə başlayırlar.\nVelosiped, məşq və çox yüksək bir tendensiyaya sahib olan, lakin artıq velosiped sürməyə yol verən velosipedlər.\nKonsertlər və hadisələr şəxsən çox aşağıdır. Bununla birlikdə canlı yayımlanan tədbirlərdə artan maraq görür.\nCanlı yayım tədbirlərinin kabel yayımında olduğu kimi axın platformalarında populyarlıq qazandığını görmək maraqlı olacaq.\nOtel axtarışları azdır, ancaq yavaş-yavaş bərpa etməyə başlayır.\nRestoranda axtarış həcmi 50% azalıb, lakin müştərilər alış-veriş və sahil boyu alış-veriş etmək üçün uyğunlaşdıqca artır.\nKontaktsiz çatdırılma və səkiyə gediş üçün axtarış meylləri artmaqdadır.\nÜçün 90 günlük meyllər Yanımda gəziş Səkiyə gediş və kontaktsiz çatdırılmadan daha yüksəkdir.\nBu o deməkdir ki, restoranlar coğrafi ərazilərinə görə optimallaşdırmalı və həftə sonu pik tələbə hazır olmalıdırlar.\nBaqqal alış-verişi hələ də yüksək səviyyədədir, amma zirvəsi geridə qalıb.\nSağlamlıq və gigiyena, güclü tələbat göstərən çoxsaylı məhsullarla artmağa davam edir.\n"Tualet kağızı ilə bağlı edilən sorğular, blokadanın əvvəlində sağlamlıq və gigiyena məhsulları arasında edilən axtarışların həcminin ən kəskin artmasına səbəb oldu.\nNanə yağı və balıq yağı, onlayn paylaşılan COVID döyüş qabiliyyətlərini əhatə edən folklor sayəsində marağı artırdı. "\nMaliyyə ilə əlaqəli sorğular artdı, 401K, pensiya hesabları və səhmlər, eləcə də investisiya ilə əlaqəli digər suallar üzrə mövzular genişləndi.\nB2B axtarış istiqamətləri\nB2B ilə əlaqəli axtarışlar şirkətlər mənbə prosedurlarından işə çıxmağa tələsdikləri zaman normal iş ilə əlaqəli növbələr yavaş-yavaş yığılır.\n“CRM və müştəri təcrübəsi ətrafında aparılan axtarışlar əvvəlcə azaldı, lakin yavaş-yavaş marağa başlayır.\nŞirkətlər COVID-19-un gəlir və əməliyyatlara təsirini qəbul etmək üçün mübarizə apardıqları üçün məlumat mərkəzinə və bulud məsələlərinə maraq azaldı.\nTəşkilatlar uzunmüddətli ehtiyaclarını axtardıqca həcm bir daha artır. ”\nYeni normala odaklanmaq\nİllər boyu bizi müşayiət edəcək bir çox meyl var. Bir çox şirkət, evdən işləməyin, daimi olmasa, ən azı bir neçə il ərzində şirkət mədəniyyətinin bir hissəsi olacağını bəyan edir. Bu Yeni Normal olaraq bilinən şey növüdür.\nBrightEdge görə, Yeni Normalın problemlərinə cavab vermək üçün cavablandırılmalı olan vacib suallar bunlardır:\nMəhsulumuzu necə dəyişdirməlisiniz?\nQiymətlərimiz necə dəyişə bilər?\nTanıtım və yerləşdirmə strategiyalarımız sosial uzaqlaşmanın təsirlərinə necə uyğunlaşacaq?\nYeni normal üçün strategiya hazırlayın və düşünün\nİnternet kanallarına sürətli keçid, ehtimal ki, istehlakçıların tarixdəki hər hansı bir vaxtdan daha çox onlayn məhsul almasına, sifariş verməyə və onlayn ödəməyə alışdıqları üçün qalmaq üçün buradadır.\nBu dəyişiklikləri başa düşmək və uyğunlaşmaq hal-hazırda baş verən inanılmaz dəyişiklik anı ilə qarşılaşmaq və yaxın gələcək üçün yanımızda olacaq Yeni Normal ilə irəliləmək üçün açardır.\nBrightEdge hesabatını buradan əldə edin:\nSEO perspektivləri, fürsətlər və qeyri-müəyyən bir dövrdə performans


Sabah hava necə olacaq? - Nazirlik proqnozu açıqladı - Azinforum.az İnformasiya Portalı\nAna səhifə / Sosial / Sabah hava necə olacaq? – Nazirlik proqnozu açıqladı\nSabah hava necə olacaq? – Nazirlik proqnozu açıqladı\nBakıda və Abşeron yarımadasında noyabrın 15-də hava şəraitinin dəyişkən buludlu olacağı, arabir tutulacağı, əsasən yağmursuz keçəcəyi gözlənilir. Səhər bəzi yerlərdə zəif duman, çiskin olacaq. Mülayim şərq küləyi əsəcək.\nMia.az ETSN-ə istinadən bildirir ki, sabah havanın temperaturu Abşeron yarımadasında gecə 6-9, gündüz 10-13, Bakıda gecə 6-8, gündüz 11-13 dərəcə isti təşkil edəcək. Atmosfer təzyiqi normadan yüksək 767 mm civə sütunu, nisbi rütubət gecə 70-80, gündüz 60-65 faiz olacaq.\nAzərbaycanın rayonlarında sabah bəzi yerlərdə arabir yağış yağacağı gözlənilir. Gündüz əksər rayonlarda hava əsasən yağmursuz keçəcək. Səhər ayrı-ayrı yerlərdə duman olacaq. Şərq küləyi əsəcək.\nHavanın temperaturu gecə 3-8, gündüz 10-15 dərəcə isti, dağlarda gecə 3 dərəcə şaxtadan 2 dərəcəyədək isti, gündüz 3-7 dərəcə isti təşkil edəcək.\nÖncəki Araz Ağalarovdan əhaliyə dollar məsləhəti\nNövbəti İranlı əfsanəvi generalı kim öldürmək istəyib?